Predsjednik Iraka: Nećemo dozvoliti da SAD napadnu Iran s naše teritorije | Bosanski.com\nNaslovna Vijesti Svijet Predsjednik Iraka: Nećemo dozvoliti da SAD napadnu Iran s naše teritorije\nPredsjednik Iraka: Nećemo dozvoliti da SAD napadnu Iran s naše teritorije\nBagdad neće dozvoliti Washingtonu da koristi njihove vojne baze za pokretanje napada na Iran, naglasio je nedavno predsjednik zemlje Barham Salih te je ovom svojom izjavom poremetio planove Donalda Trumpa prema Islamskoj Republici Iran, javlja RT.\n“Mi ne želimo da naša teritorija bude baza za bilo kakvu neprijateljsku akciju protiv bilo kojeg od naših susjeda, uključujući i Iran”, izjavio je irački predsjednik Salih ističući da ne postoji sporazum između Bagdada i Washingtona o ovakvim i sličnim pitanjima.\nU februaru, predsjednik SAD-a je izjavio da bi u Iraku trebalo ostati oko 5.000 vojnika kako bi “posmatrali” ponašanje Irana. U međuvremenu je Trump ipak rekao da neće koristiti Irak kao bazu za napad na Iran, ali želja SAD-a za osvetu protiv Irana mogla bi unijeti nemire u region.\nSAD su bile spremne da otpočnu vojnu akciju protiv Teherana još prošle sedmice nakon što je oboriena špijunska letjelica RQ-4 Global Hawk nad teritorijalnim vodama Irana. Ipak, predsjednik Trump je u petak izjavio kako ipak neće napasti nakon što mu je rečeno da u ovoj akciji može poginuti i do 150 ljudi.\nMeđutim, Trump je u utorak zaprijetio Iranu “totalnim uništenjem” ako napadne “bilo šta američko”. Istovremeno, američki predsjednik je priznao da nema jasno razrađenu strategiju ako odluči da krene u rat.\nSalih se prisjetio gorkog iskustva američke invazije na zemlju čiji je lider, podsjećajući Washington da je brzo pokrenuo rat s Irakom bez razmišljanja o mogućim posljedicama.\nTeme: irak iran SAD\nprevious Zabrinjavajući podaci: Pročitajte koje droge mladi u BiH najviše koriste\nnext Nastavak sjednice Parlamenta BiH o pravosuđu i migracijama


Grubješić: Ovim tempom još 12 godina - European Western Balkans\nAutor EWB 03. 01. 2018. 03. 01. 2018.\nBEOGRAD – Generalna sekretarka Evropskog pokreta u Srbiji Suzana Grubješić ocenila je da će Srbiji, ako evrointegracije nastavi dosadašnjim tempom, biti potrebno šest godina da otvori sva poglavlja u pregovorima sa Evropskom unijom (EU), a 12 da ih zatvori.\nGrubješić u intervjuu Danasu navela da je Srbija za četiri godine otvorila 12, a privremeno zatvorila dva pregovaračka poglavlja.\nZato je važno ubrzati proces kako bismo do 2023. godine zatvorili sva poglavlja i potpisali ugovor o pristupanju EU, koji bi države članice ratifikovale za godinu i po do dve, rekla je Grubješić.\nPrema njenim rečima, sve to važi pod pretpostavkom da EU u februaru izađe sa Strategijom o proširenju, u kojoj bi navela 2025. kao godinu mogućeg prijema u članstvo za dve zapadnobalkanske zemlje.\nGrubješić smatra da je najveća prepreka za Srbiju dijalog sa Prištinom, koji bi, kako kaže, prema nekim scenarijima trebalo da se završi do kraja mandata Federike Mogerini, odnosno do kraja 2019. godine.\nEvropski pokret u SrbijiSuzana Grubješić


Oštećena saobraćajna signalizacija u Sakulama: Kome smetaju usporivači brzine u zoni škole? - GLAS OPOVA\nKome smetaju usporivači brzine u zoni škole?\nSAKULE, 12. maj 2021 – Tokom noći između 11. i 12. maja u centru Sakula, u zoni usporenog saobraćaja, za sada nepoznati počinioci, poskidali su i odneli delove montažnih usporivača brzine (ležeći policajci) i oštetili saobraćajne znakove koji su tu nedavno montirani u sklopu projekta postavljanja vertikalne i horizontalne saobraćajne signalizacije u zoni OŠ „Zoran Petrović“.\nDelovi usporivača brzine su poskidani na taj način kako bi vozila mogla da prolaze bez usporavanja, tako da je i motiv ovog postupka očigledan.\nPredsednik opštine Miloš Markov izrazio je rezignaciju ovim neodgovrnim postupkom jer je u pitanju centar naselja i zona škole.\n„Istovremeno sam i rezigniran i razočaran ovim postupkom s obzirom da je to zona škole i da smo to postavili upravo da bi obezbedili sigurnost učesnika u saobraćaju jer prethodni usporivači nisu bili zadovoljavajući, odnosno, nije moralo da se usporava da bi se prešli. Napominjem, da su novi usporivači brzine u skladu sa svim standardima, tako da poštujući postavljenu saobraćajnu signalizaciju i ograničenje brzine, ovi usporivači brzine se prelaze savršeno bez bilo kakvog oštećenja vozila. Počinioci bi trebalo dobro da razmisle nad svojim postupkom jer u pitanju je bezbednost dece koja tu prolaze“, izjavio je Markov.\nPredsednik opštine ističe i činjenicu da je Agencija za bezbednost saobraćaja upravo našu opštinu na osnovu statističkih podataka po broju stradalih označila kao rizčnu, pogotovo po broju stradalih mladih ljudi, tako da je lokalna samouprava na osnovu tih podataka i dobila sredstva na konkursu za realizaciju projekta postavljanja vertikalne i horizontalne saobraćajne signalizacije u zoni škole.\n„Mi ćemo u najskorijem vremenskom roku sanirati štetu i vratiti usporivače brzine u pređašnje stanje.\nJa molim građane da imaju obzira ubuduće, da malo razmisle pre nego što tako nešto učine, da ne stavljaju svoje lične potrebe ispred potreba dece, jer i njihova deca idu ili će ići u tu školu, a činjenica je da se na toj trasi puta ranije vozilo prilično brzo“, poručio je Markov za Glas Opova.


Autotransport nudi prevoz putnika širom Srbije i van nje, kao i poslovnu podršku i logistiku za pojedinca ili firmu.\tNa poslovima izgradnje puteva angažovano je više mašina ULT-e, grejdera, buldožera i valjak. Izgradnja puteva do ugljenokopa "Drmno" i "Ćirikovac" kao i prilazni putevi.\tPrevoz, odnosno isporuka sitnog i komadnog uglja pravnim i fizičkim licima, jedan je od prioritetnih poslova u Privrednom društvu "Autotransport". Kako bi ispunili svoje obaveze prema krajnjim kupcima u Autotransportu su angažovali sve raspoložive transportne kapacitete.\tAutvent\tPored potreba Privrednog društva "Termoelektrane i kopovi Kostolac", Autotransport je otpočeo i razvoj svoje turističke delatnosti u vidu prevoza turista na arheološkom nalazištu "Viminacijum". Prvi minibus, pod nazivom "Autvent", savremenog dizajna kreće uz pomoć električnog agregata, opremljen je audio opremom sa mikrofonom za vodiča i zavesicama za sunce. Prevozi 14 putnika i kreće se brzinom do 40km/h.


Konkurs za dodelu sredstava organizatorima regionalnih sajamskih manifestacija – ICR\nKonkurs za dodelu sredstava organizatorima regionalnih sajamskih manifestacija za sufinansiranje organizacije sajmova u AP Vojvodini\nU cilju podrške sektoru malih i srednjih preduzeća, kroz poslovno povezivanje ovog dela privrede, kako sa domaćim, tako i sa stranim partnerima, Pokrajinski sekretarijat za privredu sufinansiraće organizaciju regionalnih medjunarodnih sajamskih manifestacija u Autonomnoj Pokrajini Vojvodini koje se održavaju tokom drugog, trećeg i četvrtog kvartala 2012. godine sa ukupnim iznosom od 6.200.000,00 dinara, obezbedjenih Pokrajinskom skupštinskom odlukom o budžetu Autonomne Pokrajine Vojvodine za 2012 godinu («Službeni list APV», broj 23/2011) na poziciji broj 0122, ekonomska klasifikacija 451, subvencije javnim nefinansijskim preduzećima i organizacijama, iz izvora finansiranja 01 00 prihodi iz budžeta, na poziciji broj 0124, ekonomska klasifikacija 463, transferi ostalim nivoima vlasti, iz izvora finansiranja 01 00 prihodi iz budžeta i na poziciji broj 0125, ekonomska klasifikacija 481, dotacije nevladinim organizacijama, iz izvora finansiranja 01 00 prihodi iz budžeta.\n1. Pravo učešća na Konkursu imaju regionalne privredne komore, opštine i javna preduzeća sa teritorije AP Vojvodine za sufinansiranje organizovanja regionalnih medjunarodnih sajamskih manifestacija na teritoriji AP Vojvodine.\n2. Iznos dodeljenih sredstava može biti do 50% ukupnih troškova organizovanja sajamske manifestacije.Pod troškovima organizovanja sajamske manifestacije podrazumevaju se: troškovi zakupa prostora u kome se organizuje sajamska priredba, toškovi izrade i tehničkog opremanja štandova, kao i marketinški troškovi vezani za organizaciju sajma.\n3. Rok za podnošenje prijava je 5. april 2012. godine.\n4. Neće se uzimati u razmatranje neblagovremene i nepotpune prijave koje nisu podnete od strane ovlašćenih lica, kao ni prijave koje nisu predmet konkursa.\nPrijave se podnose Pokrajinskom sekretarijatu za privredu, isključivo na konkursnim obrascima Sekretarijata. Kompletana konkursna dokumentacija može se preuzeti u Pokrajinskom sekretarijatu za privredu, Bulevar Mihajla Pupina 16, Novi Sad, II sprat, soba 5.\nPrijave na konkurs sa pripadajućom dokumentacijom dostavljaju se u zatvorenoj koverti na adresu: Pokrajinski sekretarijat za privredu, Bulevar Mihajla Pupina 16, 21000 Novi Sad, sa obaveznom naznakom na licu koverte «Prijava na konkurs-regionalni sajmovi» poštom ili lično preko pisarnice pokrajinskih organa. Na poledjini koverte navesti naziv, adresu i broj telefona i faksa podnosioca prijave, kao i ime osobe za kontakt.\nOdluku o dodeli sredstava doneće, na predlog Konkursne komisije, pokrajinski sekretar za privredu, u roku od 10 dana od dana zaključenja Konkursa.\nKorisnik sredstava zaključuje Ugovor sa Pokrajinskim sekretarijatom za privredu kojim se utvrdjuju medjusobna prava i obaveze, ukupan iznos dotacije, način i uslovi plaćanja, podnošenje izveštaja o namenskom utrošku sredstava, kao i druga pitanja vezana za korišćenje ovih sredstava.\nInformacije u vezi sa Konkursom mogu se dobiti u Pokrajinskom sekretarijatu za privredu na telefon 021 456 881.


Sputnjik: Amerika u misiju “Balkan” kreće iz Crne Gore – BiGportal.ba\nSputnjik: Amerika u misiju “Balkan” kreće iz Crne Gore\nU Crnoj Gori se ovih dana obavljaju ozbiljne pripreme za predstojeću posetu potpredsednika SAD Majka Pensa. Neki smatraju da se Amerika odatle vraća na Balkan.\nZvanični povod Pensove posete je samit lidera država članica Američko-jadranske povelje, na kojem će u statusu posmatrača učestvovati i Srbija.\nPensova poseta ocenjuje se kao istorijska, jer se radi o najvišem američkom zvaničniku koji će posetiti Crnu Goru još od 1905. godine, kada su dve države prvi put i zvanično uspostavile diplomatske veze.\nOno što, međutim, takođe budi pažnju, ne samo crnogorske, već i šire javnosti, jeste svakako okolnost da će Pensov boravak u Podgorici ujedno biti i prva zvanična poseta regionu nekog od predstavnika iz samog vrha nove Trampove administracije.\nU tom smislu, već su aktuelne spekulacije da li zakazana poseta znači i signal za ponovno aktiviranje ozbiljnijeg američkog prisustva u regionu, kao i da li su možda posredi koraci u pravcu daljeg “neutralisanja ruskog uticajana Balkanu”, piše Sputnjik.\nIma dosta argumenata za takvo razmišljanje, navodi dalje Sputnjik, s obzirom na to da je zvanični povod za posetu potpredsjednika SAD vezan za učešće na specijalnom sastanku lidera država članica Američko-jadranske povelje (A5), a koja je 2003. godine osnovana uz pokroviteljstvo Amerike kako bi “koordinisala aktivnosti podrške zemljama koje su zainteresovane za članstvo u NATO”.\nIstovremeno, još jedan visoki američki zvaničnik govorio je danas o ulozi SAD na Balkanu. Naime, Hojt Brajan Ji je izjavio da SAD ne žele da preuveličavaju širenje ruskog uticaja u regionu Zapadnog Balkana ali da će ostati oprezne.\n“Preduzimamo korake da ojačamo zemlje Zapadnog Balkana u borbi protiv lošeg uticaja – bilo ruskog ili nekih drugih zemalja. Želimo da budemo sigurni da ni Rusiji niti bilo kom drugom akteru neće biti lako da utiče na spoljnu ili unutrašnju politiku na Balkanu”, rekao je Ji u intervjuu za Glas Amerike.\nZamenik pomoćnika državnog sekretara za Evropu i Evroaziju rekao je da bi “svaku demokratiju trebalo da zabrine rusko mešanje u Crnoj Gori”.\nNajavljeni skup u Crnoj Gori i prisustvo Pensa su, ocenjuje Sputnjik, američki napor da se utvrdi i ojača prisustvo NATO u regionu, a interesantan je i detalj da će, pored Crne Gore, zvanični domaćin skupa biti i Makedonija, koja se smatra sledećom članicom Alijanse.\nNema sumnje da će poruke, koje potpredsednik Pens uputi glavnim protagonistima u regionu, javnost propratiti sa velikom pažnjom. Ukoliko se ubrzo ostvari i američki naum za munjevito uvlačenje Makedonije u Severnoatlantski vojni savez, prisustvo NATO–a na Balkanu biće praktično zacementirano.\nS obzirom na to da su svi ostali učesnici samita već članice ili imaju otvorene aspiracije za članstvo u NATO, biće veoma interesantno kakva će očekivanja imati nova američka administracija u pogledu Srbije, koja je do danas vodila politiku balansiranja i neutralnosti na međunarodnoj sceni.


Nafta iznad 91 dolara u očekivanju plana EU protiv krize - Bizlife.rs\nNafta iznad 91 dolara u očekivanju plana EU protiv krize\n12:38 Njujork, 25/10/2011\nSirovom naftom se jutros tokom elektronskog poslovanja na berzi u Njujorku trguje po ceni iznad 91 dolara za barel dok investitori iščekuju detalje evropskog plana za obuzdavanje dužničke krize.\nCena američke “lake” nafte za terminsku isporuku u decembru je na Njujorškoj robnoj berzi porasla za 17 centi na 91,44 dolara za barel, nakon jučerašnjeg poskupljenja od čak 3,87 dolara ili 4,4 odsto, dok je sa druge strane evropska “brent” nafta na Međunarodnoj berzi petroleja u Londonu pojeftinila za 20 centi na 111,25 dolara za barel, prenela je agencija AP.\nNajvažnija energetska sirovina je u protekle tri nedelje na berzi u Njujorku poskupela za čak 21 odsto zahvaljujući optimizmu ulagača da će evropski lideri osmisliti plan za ograničenje štete od mogućeg bankrota Grčke. Očekuje se da će detalji tog plana biti izneti sutra.\n“Iako je problem prezaduženosti u evrozoni i dalje velik, čini se da je na tržištu u cenu nafte uračunat faktor održivog rešenja krize. Na sutrašnjem samitu Evropske unije bi ipak mogle da budu objavljene vesti koje će izazvati pad cene nafte, ukoliko sveobuhvatni plan protiv dužničke krize ne bude dovoljno konkretan”, navodi se u saopštenju konsultantske firme “Riterbuš end asosijets”.\nNa poskupljenje “tečnog zlata” ovog meseca su takođe uticali pokazatelji da globalni ekonomski rast možda neće usporiti u onoj meri koju su očekivali neki analitičari.\nTako je Kina, koja poslednjih godina predvodi svet u rastu tražnje energenata, juče saopštila da je prerađivački sektor u oktobru verovatno ostvario rast na mesečnom nivou, dok je prošle nedelje objavljen podatak o rastu kineske privrede u trećem kvartalu od 9,1 odsto.


08.11.2021 18:46 Autor: Raport.ba\nOdržana je Osma vanredna sjednica Općinskog štaba civilne zaštite Ilidža na kojoj je analizirano trenutno stanje na terenu kao i presjek realiziranih aktivnosti tokom dana.\n“Izvršeno je snimanje terena dronom te je utvrđeno da je trenutna situacija u koritima rijeka stabilna te nisu zabilježeni porasti vodostaja rijeka. Ekipe su tokom proteklog dana provodile aktivnosti na saniranju uočenih oštećenja korita, kao i aktivnosti na čišćenju individualnih stambenih objekata”, saopćeno je iz Općine Ilidža.\nNačelnik Ilidže Nermin Muzur sa saradnicima posjetio je i branu u Bogatićima te je zaključeno da je zadovoljavajuća situacija vodostaja.\nNa zvaničnoj web-stranici Općine objavljena je informacija o načinu podnošenja prijava štete od prirodne nesreće kao i kontakt telefoni za sve dodatne informacije.\nPROČITAJTE INO BiH - Rješavanje pitanja nestalih osoba ključno za budućnost naše zemlje\nObjavljeno je i upozorenje građanima da je nakon povlačenja vode sa poplavljenih površina povećan rizik od pronalaska neeksplodiranih ubojnih sredstava na području općine Ilidža te se mole građani da ukoliko primjete sumnjive predmete ili eksplozivne naprave kontaktiraju Službu civilne zaštite.\nJedan od zaključaka Štaba je da će se nastaviti sve ranije utvrđene aktivnosti na saniranju šteta ali i na prevenciji potencijalnih šteta usljed novih padavina.\nTagovi: Nermin Muzur Općina Ilidža poplave\nU sarajevskoj općini Ilidža obilježen Dan zlatnih ljiljana i Dan pobjede protiv fašizma\nMuzur o 100 dana mandata: Općina Ilidža bila privatizirana, uhljebljivalo se, budžetske pare dijelile vijećnicima\nStrašno nevrijeme pogodilo Njemačku\nOpćina Ilidža osigurala besplatne knjige prvačićima


Održana prva konferencija o digitalnoj ekonomiji u Srbiji Održana prva konferencija o digitalnoj ekonomiji u Srbiji – Personal magazin\nPrva Konferencija o digitalnoj ekonomiji u regionu održana je danas u Beogradu u organizaciji Centra za tehnološko preduzetništvo i inovacije (ICT HUB) i Udruženja italijanskih privrednika u Srbiji „Konfindustrija Srbija“.…\nPrva Konferencija o digitalnoj ekonomiji u regionu održana je danas u Beogradu u organizaciji Centra za tehnološko preduzetništvo i inovacije (ICT HUB) i Udruženja italijanskih privrednika u Srbiji „Konfindustrija Srbija“.\nKonferencija je okupila više od 100 italijanskih i srpskih kompanija, kako tradicionalnih, tako i IT kompanija iz Srbije i Italije. Osim brojnih eksperata iz oblasti IT biznisa, skupu su prisustvovali i predstavnici Vlade Republike Srbije: savetnik za investicije i ekonomiju u kabinetu premijera Vlade Nemanja Stevanović, kao i državna sekretarka u Ministarstvu trgovine, turizma i telekomunikacija, Srbije Tatjana Matić, koji su govorili o tome šta Vlada može da uradi u cilju razvoja digitalnog društva u celini.\nPoseban gost konferencije je bio Marco Landi, bivši Chief Operation Officer kompanije Apple, iz perioda sredine devedesetih, koji je održao predavanje o tome kako startapi menjaju tradicionalnu ekonomiju.\n„Ovo je prva konferencija o digitalnoj ekonomiji u čitavom regionu i veliko nam je zadovoljstvo što se ona održava baš u Srbiji. Digitalna ekonomija se u svetu rapidno razvija i ona je najbitniji pokretač inovacija, konkurentnosti i rasta i u sebi sadrži veliki potencijal za srpske preduzetnike i njihova mala i srednja preduzeća. Posebno nam je drago da smo uz pomoć ključnih partnera uspeli da pokrenemo ovu temu i u našoj zemlji“, rekao je Dušan Vukanović, menadžer za inovacije ICT Hub Srbija.\nNa konferenciji je održano ukupno sedam prezentacija i panel diskusija, na kojima je bilo reči o tranziciji Srbije ka digitalnoj ekonomiji iz ugla: tradicionalnih kompanija, IT kompanija i tehnoloških startapa, kao i iz ugla države. Takođe, jedna od tema je bila i kako se najbolje pripremiti za Četvrtu svetsku industrijsku revoluciju.\n„Danas smo govorili o grani industrije koja može biti most između mladih, talentovanih ljudi iz IT sektora iz Srbije i vodećih italijanskih i svetskih kompanija koje su ovde sa nama, a koje su zaslužne za digitalnu revoluciju tradicionalne privrede“, izjavio je Erik Kosuta, predsednik Konfindustrija Srbija.\nOsvrćući se na poslednje pozitivne pomake i poruke Vlade Srbije u vezi sa podrškom razvoju IT sektora, Kosuta je izrazio zadovoljstvo kako ga raduje da je Srbija sada i formalno prepoznala jedinstveni potencijal svoje naučne kreativnosti i odlučila da uloži više napora kako bi postala mala Silicijumska dolina Evrope. „To jeste budućnost Srbije, a mi je stvaramo danas“, zaključio je Kosuta.\nOdržana prva konferencija o digitalnoj ekonomiji u Srbiji was last modified: November 23rd, 2016 by Redakcija\nMicrosoft donira neprofitnim organizacijama Azure cloud platformu


BiH: Parlamentarci nisu podržali smenu Zorana Tegeltije – SveVesti.net\nBiH: Parlamentarci nisu podržali smenu Zorana Tegeltije – JMU Radio-televizija Vojvodine\nOd 33 prisutnih, 14 je bilo “za”, 15 “protiv” i četiri uzdržana.\nInterpelacija je pitanje kojim se na sednici Zastupničkog doma otvara rasprava o radu Saveta ministara BiH u celini ili o pojedinim odlukama Saveta ili određenih ministarstava. Ovo je prva interpelacija u postdejtonskoj BiH.\nKao najveći propust Kojović je naveo neefikasno učešće u KOVAKS mehanizmu, kao i da “Savet ministara BiH nije preduzeo bilo kakve korake po pitanju definisanja strategije na međunarodnom planu kada je reč o nabavci vakcina”.\n“Mi smo pripremili odgovore, uvodno obrazloženje je bilo sasvim drugačije i to se reflektiralo kroz to da smo imali pet diskutanata i pokazalo se malo interesovanja da se raspravlja o ovoj temi. To je pokušaj drugačijeg načina da se razgovara o poverenju Saveta ministara o kojem se glasalo pre nešto više od mesec dana”, kazao je on.\nPrevious Sloboden pečat: S.Makedonija da ne ostane na slepom koloseku\nNext Razbijen kriminalni lanac u S. Makedoniji, uhapšeno 9 osoba


Potpisan Plan bilateralne vojne saradnje sa Austrijom | Ministarstvo odbrane Republike Srbije\nU okviru redovnih aktivnosti danas je u Ministarstvu odbrane održan sastanak o saradnji u oblasti odbrane između Republike Srbije i Republike Austrije u 2013. godini, kao i finalnog usaglašavanja Plana bilateralne vojne saradnje za 2014. godinu.\nObostrano je izraženo zadovoljstvo nivoom dostignute saradnje u oblasti odbrane i tendencijom daljeg kvalitativnog unapređenja. Saradnju karakterišu susreti visokog nivoa i redovne bilateralne vojnobezbednosne konsultacije, kao potvrda visokog stepena razumevanja između dve zemlje.\nIzražena je zahvalnost Republici Austriji za podršku Republici Srbiji na putu evropskih integraciji i profesionalnom angažovanju pripadnika Oružanih snaga Republike Austrije u sastavu KFOR na doprinosu stabilnosti i postizanju trajnog mira.\nIskazan je interes Ministarstva odbrane Republike Srbije za razmenu iskustava po pitanju bezbednosnih i odbrambenih aspekata priključenja EU, angažmana u okviru Zajedničke bezbednosne i odbrambene politike i Evropske odbrambene agencije.\nPlanirane aktivnosti u 2014. godini omogućavaju nastavak saradnje oblastima obuke i usavršavanja, pripreme za učešće u multinacionalnim operacijama, vojne istorije, logistike, ABHO i vojne medicine.\nNa kraju sastanka, zastupnik načelnika Uprave za međunarodnu vojnu saradnju pukovnik Milan Konjikovac i izaslanik odbrane Republike Austrije u Beogradu pukovnik Tomas Ahamer potpisali su Plan bilateralne vojne saradnje između dva ministarstva odbrane za 2014. godinu.


EP: Omoguæiti poèetak rada Evropske komisije od 1. decembra. - B92.net\nEvropski parlament odložiæe glasanje sa kraja oktobra za 27. novembar, kako bi nova Evropska komisija poèela sa radom 1. decembra, najavljuje se u Briselu.\nIzvor: Tanjug sreda, 16.10.2019. | 19:06 -> 19:16\nUmesto da se o novoj Evropskoj komisiji glasa 23. oktobra, kako bi tim Ursule fon der Lajen mogao da stupi na dužnost 1. novembra, Evropski parlament kaže da je spreman da obezbedi glasanje koje bi omoguæilo da nova Komsija poène sa radom 1. decembra.\nGlasanje Parlamenta o novom timu Evropske komsije najverovatnije æe biti odloženo za 27. novembar, saznaje Tanjug u Briselu.\n”Parlament je spreman da glasa u vremenskom okviru koji bi omoguæio novoj Komisiji da poène sa radom 1. decembra. Istovremeno, tražimo što bržu nominaciju tri nova kandiata za komesare”, napisao je portparol Evropskog parlamenta Žoam Duk na svom nalogu na Tviteru.\nNakon današnjeg sastanka predsednika Evropskog parlamenta i lidera politièkih grupa, jasno je da æe se procedure u Evropskom parlamentu oko izbora nove Evropske komisije pomeriti jer tim Ursule fon der Lajen još nije kompletan i neæe biti spremena da poène sa radom 1. novembra, kako je planirano.\nPrvo je Odbor za pravne poslove zbog konflikta interesa odbacio maðarskog i rumunskog kandidata za komesare za proširenje i transport.\nFrancuska kandidatkinja za komesara za unutrašnje tržište i odbranu takoðe nije dobila ”zeleno svetlo” evropskih poslanika zbog, kako je reèeno, nezadovoljavajuæih odgovora tokom saslušanja.\nImenovana predsednica Evropske komsije Ursula fon der Lajen i dalje èeka Maðarsku, Rumuniju i Francusku da dostave imena novih kandidata za komesare.\nNakon imenovanja, kandidate èeka obiman proces odobravanja njihove kandidature prvo kroz razgovore sa buduæom predsednicom Evropske komsije, a zatim i provera i ispitivanje kompetentnosti od Evropskog parlamenta.\nU Briselu upozoravaju na nastavak zastoja u izboru preostala tri komesara navodeæi da se Budimpešta nije zvanièno oglašavala nakon što je ponudila Olivera Varheljija u zamenu za odbaèenog Lasla Troèanjija.\nDodaje se da imenovanje rumunskog kandidata može da kasni zbog pada vlade u Bukureštu, dok francuski predsednik Emanuel Makron navodi da mu je potrebno vremena da naðe zamenu za odbaèenu Silvi Gular.\nU kabinetu odlazeæeg predsednika Evropske komsije Žana Kloda Junkera kažu da su spremni za produžetak mandata koji istièe 31. oktobra.


Vesti online / Sport / Fudbal / Luis Adrijano želi državljanstvo Ukrajne\nFudbaler Šahtjora iz Donjecka, Brazilac Luis Adrijano, rekao je danas da će zatražiti državljanstvo Ukrajine, ako se situacija u toj zemlji normalizuje.\n"Nameravam da tražim ukrajinsko državljanstvo, ali sve zavisi od situacije. Ako se situacija normalizuje, biću srećan da dobijem ukrajinski pasoš", rekao je Adrijano za ukrajinski sajt Fudbal.\nDonjeck je glavno uporište pro-ruskih pobunjenika i svakodnevno se vode borbe u tom gradu, a šestorica igrača Šahtjora odbili su da se vrate u Ukrajinu posle prijateljske utakmice sa Lilom, 19. jula. Trener Šahtjora Mirčea Lučesku i vlasnik kluba Rinat Ahmetov su posle toga saopštili da bi klub mogao da preduzme pravne mere protiv te šestorice igrača.\nLuis Adrijano (27) je sa Šahtjorom osvojio šest šampionskih titula u Ukrajini, Kup UEFA i po četiri Kupa i Superkupa Ukrajine.\nFUDBAL Daglas: Plašimo se za živote, zato se ne vraćamo\nFUDBAL Daglas i Fernando najverovatnije napuštaju Šahtjor


Vučić u Njujorku: Situacija u svetu opasna, Srbiji najbolje da ostane "izvan svakog radara"\nIvana Mastilović Jasnić, Agencije\n19.09.2017. 07:15 > 18:19\nPredsednik Srbije Aleksandar Vučić izjavio je u Njujorku da se svet danas nalazi u opasnoj i komplikovanoj situaciji, da se u sedištu UN moglo čuti i "mnogo teških reči" u tom kontekstu, te da je nama, kao maloj zemlji, bolje da ostanemo "izvan svakog radara".\nVučić je sa novinarima u sedištu UN razgovarao posle obraćanja američkog predsednika Donalda Trampa, koji se fokusirao na zemlje koje smatra najvećim bezbednosnim izazovom po svetsku zajednicu, a posebno na Severnu Koreju, koje je, po proceni srpskog predsednika, naišlo na veoma podeljen prijem i reagovanja.\nNa pitanje Tanjuga kako ocenjuje aktuelnu situaciju u svetu, na tragu ocena da će ta pitanja biti dominantna i u debati na Generalnoj skuptini, Vučić je primetio da mu se čini da postoje odrđene paralele sa situacijom pred Prvi svetski rat i nekim drugim istorijskim periodima i prilikama.\nMislim da je svet danas u veoma opasnoj situaciji. Mnogo se teških reči danas moglo čuti. Ostaje da se vidi šta će na to reći predstavnici Irana, Venecuele, Severne Koreje, ali i Kine i drugih zemalja, rekao je on u izjavi srpskim novinarima.\nPrvi Trampov govor u UN: Nećemo imati izbora osim da POTPUNO UNIŠTIMO Severnu Koreju\nAmerički predsednik Donald Tramp danas drži prvi govor u Generalnoj skupštini UN.\nNaše je, istrakao je šef srpske države, da uradimo sve da nikada ne budemo na spisku zemlja, koje je danas "u pakao slao američki predsednik", da vodimo pamentnu politiku, da svoju zemlju i narod sačuvamo i, ako je potrebno, a jeste, bolje je da i on kao predsednik ne pokazuje ni svoj, ni naš ponos na svakom mestu, da bi našu zemlju sačuvali, štiteći, pri tom, interese Srbije i naših građana.\nPredsednik sam male zemlje i ne mogu da govorim sve što o tome mislim, ali mogu da kažem da ćemo svaku reč predsednik Trampa analizirati. Videla se duboka, duboka podeljenost oko njegovog govora u sali Generalne skupštine UN, rekao je Vučić.\nSve drugo što bi komentarisao nisam siguran da bi bilo u našem interesu, istakao je.\nAnaliziraćemo ozbiljno, danima i nedeljama ćemo raditi Trampovom govoru, kao i na govorima nekih drugih, da bismo mogli da pronađemo prave zaključke za vođenje srpske politike u narednom periodu. Tih 45 minuta govora ćemo analizirati narednih 45 dana da bismo izvukli pouke kako da se ponašamo u budućnosti i šta je to što je najbolje za našu zemlju, zaključio je on.\nVučić održao niz bilateralnih sastanaka, slede prijemi kod Gutereša, Trampa...\nPredsednik Srbije Aleksandar Vučić, koji predvodi delegaciju Srbije na 72. zasedanju Generalne skupštine UN, danas je održao niz bilaterlnih susreta i učestovati na prijemima koje odvojeno priređuju generalni sekretar UN Antonio Guterš, predsednik SAD Donald Tramp i najviši zvaničnici EU.\nVučić u ragovoru sa Jenskom Stoltenbergom\nPred početak Generalne debate, predsednik Vučić razgovarao se sa generalnim sekretarom NATO Jensom Stoltenbergom.\nVučić sa šefom norveške diplomatije Berge Brendom\nZajedno sa ministrom spoljnih poslova Srbije Ivicom Dačić, Vučić je razgovarao sa ministrom spoljnih poslova Norveške Berge Brendom, kao i premijerkom Norveške Erne Solberg.\nVučić i Erne Solberg\nPredsednik Vučić zahvalio je na pomoći koju je norveška vlada u vidu donacija uputila Srbiji, posebno na razvojnoj pomoći. On je uputio poziv predsednici Vlade Norveške da poseti Srbiju sto je ona i prihvatila i čestitala predsedniku Vučiću na ekonomskim reformama i suficitu u budžetu.\nPredsednik Vučić sastao se danas pred početak 72.zasedanja Generalne skupštine Ujedinjenih nacija i sa Klausom Johanesom predsednikom Rumunije. Dvojica sagovornika potvrdili su dobre i iskrene odnose dva naroda i dogovorili skoru posetu predsednika Srbije Bukureštu.\nVučić sa hrvatskim premijerom Andrejom Plenkovićem\nVučić je imao susrete sa predsednicima Crne Gore Filipom Vujanovićem, premijerima Slovenije i Hrvatske Mirom Cerarom i Andrejom Plenkovićerm kao i predsedavajućim Predsedništva BiH Draganom Čovićem.\nVučić i Plenković razmenili su stavove o bilateralnim odnosima, neophodnosti njihovog popravljanja, ali i sveukupnoj situaciji u regionu.\nOni su razgovarali i o konkretnim koracima koje dve strane treba da preduzmu u narednom periodu kako bi građani dve zemlje imali opipljive koristi od uzajamne saradnje.\nPredsednik Vučić, navodi se, posebno je sa predsednikom Crne Gore razmotrio brojne infrastrukturne projekte na kojima dve zemlje rade, a koje bi trebalo u narednom periodu neuporedivo bolje da povezu dve države.\nPredsedniku Srbije i liderima zemalja regiona u razgovoru se pridružio i predsednik Generalne Skupštine UN Miroslav Lajčak.\nKako je predviđeno, Vučić tokom čitavog dana imati bilateralne sastanke. Predviđeno je da se sretne i sa ministrom spoljnih poslova Ruske Federacije Sergejom Lavrovom i predsednikom Egipta Abdelom Fatahom El Sisijem.\nTakođe, predsednik Srbije će prisustvovati prijemu koji priređuju predsednik Evropskog saveta Donald Tusk, prvi potpredsednik Evropske komisije Frank Timermans i šefica evropske diplomatije Federika Mogerini.\nOn će prisustvovati i pratećem događaju na visokom nivou u organizaciji predsednika Francuske Emanuela Makrona - prezentaciji Globalnog pakta o zaštiti životne sredine.\nPredsednik Republike će uveče biti među zvanicama na prijemu koji priređuje predsednik SAD Donald Tramp.\nU sredu će predsednik Vučić će učestvovati na Blumbergovom "Globalnom biznis forumu", na kojem će, pored njega, govoriti predsednik Mađarske Janoš Ader, američki političar i filantrop Majkl Blumberg, šef indijske Mahindra grupacije Anand Mahindra, kao i drugi.\nSkupština zaseda u Njujorku\nTog dana predsednik će imati bilateralni susret sa predsednikom Turske Redžepom Tajipom Erdoganom.\nPored toga očekuje ga i večera, koju visoka predstavnica za spoljnu i bezbednosnu politiku EU Federika Mogerini priređuje za šefove delegacija Zapadnog Balkana.\nPredviđeno je da na večeri budu i predsednik Crne Gore Filip Vujanović, Albanije Edi Rama, predsedavajući Predsedništva BiH Dragan Čović, makedonski premijer Zoran Zaev, kosovski predsednik Hašim Tači.\nU četvrtak predsednik Srbije će imati bilateralni susret sa predsedavajućim Generalne skupštine UN Miroslavom Lajčakom, a potom održati govor na Generalnoj skupštini UN.\nTakođe će imati bilateralni sastanak sa premijerom Belgije Šarlom Mišelom i prvim zamenikom pomoćnika državnog sekretara SAD za evropska i evroazijska pitanja Elizabet Milard.\nSUSRETI SA TRAMPOM, GUTEREŠOM I DŽONSONOM Dačić u Njujorku na sastanku o reformi UN (VIDEO)\nKako je najavljeno, glavne teme u Njujorku biće zaštita klime, nuklearno razoružanje i reforma Svetske organizacije, a u žiži najvećeg interesovanja biće svakako situacija na korejskom poluostrvu.


"Nije korektno kvalifikovati DSS kao ekstremnu desnicu, pa ni Dveri, pa čak ni SRS, bez obzira na neke istupe njihovog lidera. To ne odgovara pojmu ekstremne ili krajnje desnice", rekao je Vukadinović Tanjugu povodom istraživanja Ipsos Stratedžik marketinga koje je pokazalo rast podrške strankama desnice.\nNajveći skok, prema tom istraživanju, zabeležila je SRS, a pokret Dveri, koji je u koaliciji sa DSS, takođe bi bio iznad cenzusa sa 6,6 odsto.\nŠto se tiče rejtinga tih stranka, Vukadinović kaže da tu nije reč o nekom enormnom rastu i skoku.\n"Ako je verovati tom istraživanju, ljudi su sastavili Dveri i DSS pa su dobili preko cenzusa što je prosto jedan zbir njihova dva rezultata, čak ne i njihova najbolja rezultata. Mislim da su oni pojedinačno oko četiri odsto", navodi Vukadinović, koji je urednik Nove srpske političke misli.\nPrema njegovim rečima, radikali jesu nešto "porasli" poslednjih meseci, ali to je trend koji se može pratiti od povratka lidera SRS Vojislava Šešelja iz Haga, i to je rast od dva do tri odsto "praktično ono što se otkinulo od SNS".\n"Mislim da je to jedna vrsta medijskog spinovanja pred posetu Vučića SAD, da se kaže kako u Srbiji raste desnica i to ekstremna desnica, kako jačaju neke opasne snage i da valjda, zbog toga, sada budu blaži prema aktuelnoj vladi i da vide da ta vlada nema alternativu jer su alternitava njoj samo neki zli, strašni, opasni populisti, desničari", rekao je Vukadinović.\nOn tvrdi da nema nikakve lavine, a pogotovo ne priče o ekstremnoj desnici koja se "sada valja ulicama i ruši sve pred sobom", navodeći da pad podrške građana prema EU nema veze sa rastom desnice, jer te stranke u zbiru nemaju više od 14, 15 procenata.\n"Na pad podrške prema EU nije uticalo nikakvo jačanja desnih stranaka jer su njihovi birači inače evropskeptici. Mislim da je pad podrške EU posledica pada entuzijazma upravo među biračima SNS", rekao je Vukadinović.\nDodaje da se trend pada podrške prema EU može detektovati već nekoliko meseci i da je evroskeptika bilo više od 30 odsto, a da ih je sada gotovo 40 odsto, odnosno 37, 38 odsto.


PO KRATKOM POSTUPKU: Parlament Iraka smijenio guvernera koji se zalaže za referendum o nezavisnosti Kurdistana - GlobalCir\nParlament Iraka danas je smenio guvernera provincije Kirkuk jer je odlučio, protivno vlastima, da organizuje referendum o nezavisnosti Kurdistana u provinciji kojom upravlja.\nGuverner Nadžim Edin Karim, koji je sam kurdskog porijekla, izjavio je krajem augusta da će u Kirkuku organizovati referendum o nezavisnosti Kurdistana. Vlasti Kurdistana, autonomnog regiona u Iraku, saopštile su početkom juna da će 25. septembra biti organizovan referendum o nezavisnosti te oblasti.\nIračke vlasti se protive tom referendumu ocjenjujući da nije u skladu sa Ustavom i da je “opasan za jedinstvo u Iraku”. Kirkuk, provincija bogata naftom gde žive razne zajednice, smatra se “spornim” područjem, jer bi se, prema navodima iračkih vlasti, u slučaju nezavisnosti Kurdistana vjerovatno pripojila tom regionu.\nALI NEĆE ODMAH POSTATI ČLANICA! Junker: Evropska komisija bi poštovala odluku o nezavisnosti Katalonije


Čović: Izostavite euforiju, ka zacrtanom cilju idemo polako i sigurno - Sportskacentrala.com\nČović: Izostavite euforiju, ka zacrtanom cilju idemo polako i sigurno11.03.2017 13:03hPredsednik KK Crvena zvezda Nebojša Čović obratio se navijačima beogradskog kluba pred predstojeći deo sezone, u kojem crveno-bele očekuju velika iskušenja.\nZvezda svim snagama kreće u odbranu trofeja u ABA ligi, koja je ulaznica za najkvalitetnije evropsko košarkaško takmičenja naredne sezone. Prvi čovek crveno-belih je naglasio da je titula u regionalnom takmičenju prioritet u ovoj takmičarskoj godini.\n- Pred nama je izuzetno važan period sa utakmicama u regionalnoj ligi na prvom mestu. To takmičenje smo označili kao naš najveći prioritet. Takmičenje u Evroligi, predstavlja nadogradnju, ali bez bilo kakvog opterećenja. Dobro smo za sada odradili ovaj deo posla, a sada slede najvažniji mečevi. Zato apelujem na naše navijače da nam pruže podršku na predstojećim utakmicama Evrolige, a naročito na polufinalnim utakmicama ABA lige. Važno je da podsetim, koliko je bilo teško protiv Cedevite u Beogradu u prvoj utakmici polufinala ABA lige prošle sezone. Zato je važno da dobijemo veliku podršku na svim predstojećim utakmicama ABA lige i Evrolige, rekao je Čović za klupski sajt.\nPredsednik Crvene zvezde još jedanput je pozvao navijače da pruže bezrezervnu podršku košarkašima i stručnom štabu i da ne prave preveliku euforiju, jer ekipa sigurno korača ka zacrtanom cilju.\n- Delimično mogu da razumem zašto je napravljena euforija oko nastupa našeg tima u Evroligi. Ali, moram da zamolim sve koji žele dobro našem klubu... da tu euforiju izostave, jer nam neće doneti ništa dobro! Prevelika su očekivanja, a budžet i okviri u kojima radimo su premali! Zato molim sve da nam pružaju bezrezervnu podršku, da budu uz tim sada kada je važno, i da priče o eventualnim pozicijama, nekakvim protivnicima, plej ofu, i čak fajnal foru Evrolige ostave po strani! Pokazali smo po ko zna koji put da znamo šta radimo, potrebna nam je samo iskrena podrška u svakom smislu. Naša strategija je već poznata "korak po korak, sigurno ka zacrtanom cilju i to polako, realnom brzinom, jer sve što je prebrzo i euforično, na kraju ispadne kuso i loše, dodao je Nebojša Čović.


RTS :: Slučaj Handke: Odgovor Nobelovog komiteta “Udruženju žrtava genocida u BiH“\nRegion Slučaj Handke: Odgovor Nobelovog komiteta “Udruženju žrtava genocida u BiH“\nponedeljak, 18. nov 2019, 17:12 -> 17:46\nKomitet za Nobelovu nagradu odgovorio je "Udruženju žrtava genocida u BiH", koji je protestovao zbog dodele Nobelove nagrade austrijskom književniku Peteru Handkeu.\nKomitet za Nobelovu nagradu je u odgovoru naveo da prihvata presude Međunarodnog krivičnog suda za bivšu Jugoslaviju, ali da imaju različite stavove po pitanju književnog rada Petera Handkea, prenela je Fena.\nPredsednik "Udruženja svedoka i žrtava genocida" Murat Tahirović smatra da je iz pisma vidljivo da će Komitet ostati pri stavu i dodeliti Nobelovu nagradu Handkeu koji "negira počinjene zločine u BiH".\nTahirović je za Fenu istakao da nije očekivao odgovor Komiteta, ali je najavio da će istrajati u borbi za oduzimanje nagrade.\n"Udruženje žrtava i svjedoka genocida" i Pokret "Majke enklave Srebrenica i Žepa" su 5. novembra organizovali u Sarajevu mirno okupljanje ispred Ambasade Švedske, zbog odluke Komiteta da Nobelovu nagradu za književnost dodeli Peteru Handkeu.\nNovi protest najavljen je za utorak.\n(sreda, 20. nov 2019, 11:35) - anfuad [neregistrovani]\n(ponedeljak, 18. nov 2019, 23:51) - anonymous [neregistrovani]\n(ponedeljak, 18. nov 2019, 19:04) - anonymous [neregistrovani]\n(ponedeljak, 18. nov 2019, 18:35) - anonymous [neregistrovani]\n(ponedeljak, 18. nov 2019, 18:31) - milan [neregistrovani]\n(ponedeljak, 18. nov 2019, 17:59) - Siegfried [neregistrovani]\n(ponedeljak, 18. nov 2019, 17:58) - anonymous Lala [neregistrovani]


Otvoren „Huawei“ Centar za inovacije i digitalni razvoj – Studio B\nOtvoren „Huawei“ Centar za inovacije i digitalni razvoj\nOtvoren „Huawei“ Centar za inovacije i digitalni razvoj Studio B, Tanjug\nObjavljeno: 14.09.2020. 13:45 Izmenjeno: 15.09.2020. 08:39\nKompanija Huavej u svom sedištu u Beogradu otvorila Centar za inovacije i digitalni razvoj, koji će znatno pomoći daljoj digitalizaciji u Srbiji.\nKompanija „Huavej” otvorila je Centar za inovacije i digitalni razvoj u svom sedištu u Beogradu, u prisustvu premijerke Ane Brnabić i ambasadorke Kine Čen Bo. Premijerka Brnabić zahvalila je kineskim partnerima na otvaranju novog centra, koji će, kako navodi, znatno pomoći daljoj digitalizaciji u Srbiji. Saradnja s kompanijom „Huavej” ogleda se i u razvoju pametnih gradova, dodaje premijerka i i ističe da je programom „Srbija 2025” planirano da 10 gradova u našoj zemlji uvede koncept pametnog grada.\n„Sada je udeo IKT u BDP-u prestigao udeo čitavog građevinskog sektora, udeo saobraćaja, kao i turizma i ako ovako nastavimo, udeo IKT u ekonomskom rastu narednih godina presitići će u udeo poljoprivrede. Tada smo postigli cilj“, rekla je Brnabić.\n„To doprinosi da se ekonomija mnogo brže razvija, da zemlja bude otpornija na sve izazove i promene, kvalitet života u Srbiji bolji, a prilike za mlade veće. Danas, na kraju mandata, mogu da kažem da smo mnogo postigli“, rekla je Brnabić.\nIstiče, da je jedna od tih kompanija, i ključni partner Srbije, i kineski „Huavej“, te kaže da je današnje otvaranje njegovog Centra za inovacije pokazatelj da ta kompanija ima veru u naše talente i znanje.\n„Mnoge stvari su u pripremi sa Huavej, a koje će tek biti vidljive u narednih nekoliko meseci ili godinu dana“, rekla je Brnabić.\nBrnabić ističe i da komapnija „Huavej“ u tom smislu pomaže, jer će, najavljuje, sa našom Kancelarijom za IT uraditi zajedničku Platformu za pametno obrazovanje.\nSaradnja sa kompanijom „Huavej“, dodaje, ogleda se i u razvoju pametnih gradova i ističe da je Programom „Srbija 2025“ planirano da 10 gradova u našoj zemlji uvede koncept pametnog grada.\n„Kao što vidite, mi ne razmišljamo samo o 5G mreži, jer bez svega ovoga prethodnog što radimo, bespotrebno je da imamo 5G mrežu“, ukazala je Brnabić.\nIstakla je da će Vlada Srbije biti posvećena saradnji sa kompanijama, poput Huaveji.\n„Drago mi je da Huavej u veoma otvorenom, poštenom okruženju aktivno širi saradnju sa partnerima u Srbiji“, rekla je Čen.\nRegionalni direktor kompanije „Huavej“ Li Mećun kaže da je za 15 godina rada u Srbiji ta kompanija ostvarila mnogo uspešnih saradnja i doprinela digitalnoj transformaciji Srbije.\nNajavio je da će naša Kancelarija za IT u saradnji sa Huavej u najskorijoj budućnosti razraditi platfomu pametnog obrazovanja i početi postepeno sa uvođenjem veštačke inteligencije.\nLi je podsetio da je deo srpske nacionalne strategije razvoj telekomunakacionih tehnologija, pametnih gradova, pametna e-uprava, pametno obrazovanje, uvođenje 5G mreže, a u svemu tome, dodaje, Huaveji joj može pomoći.


Na meti Srbija, Rusija i pravoslavlje! STIGAO NATO TIM ZA SPECIJALNI RAT | Vestinet.rs\nPočetna AKTUELNO\tNa meti Srbija, Rusija i pravoslavlje! STIGAO NATO TIM ZA SPECIJALNI RAT\nOvu informaciju Crnogorci su saznali preko teksta u „Asošijeted presu“ u kojem se navodi da su najmanju članicu NATO napali hakeri koji su bili povezani sa Rusijom, pa je kroz pokušaj državnog udara 2016, američka vojska poslala svoje stručnjake u Crnu Goru.\nU intervjuu za AP, crnogorski vojni ministar Predrag Bošković, kazao je da se radi o zaštiti Crne Gore od povratka u ratne devedesete:\n– Amerikanci mogu nešto naučiti od nas o potencijalnim pretnjama za njihov sistem i mreže jer je Crna Gora pravi primer sveobuhvatnog napada koji se desio pre izbora 2016. i pristupanju NATO.\nNajavu dolaska prvog NATO kontrahibridnog tima za podršku, koji će se baviti hibridnim pretnjama, objavio je portal Politiko.eu, podsećajući da su se pre godinu dana čelnici NATO usaglasili da osnuju timove za podršku kako bi saveznicima, na njihov zahtev, u svakom trenutku pružili adekvatnu pomoć.\nPortal je izrazio očekivanje da Evropska unija oceni i poboljša mere protiv dezinformacija i mešanja u izbore, mešavinom „tvrdog i mekog zakona“.\nPodsetili su da je Savet EU nedavno stvorio novu, stalnu diplomatsku grupu za nadgledanje i reagovanje na hibridne pretnje poput dezinformacija, lažnih vesti i pokušaja mešanja u izbore.\nGlavne mete „hibridnog ratovanja“ po mišljenju dekana Fakuteta bezbednosnih nauka u Banjaluci, profesora dr Predraga Ćeranića su patriotske snage.\n– Tim je stigao zbog izmišljene ruske pretnje i sve što bude činio biće u funkciji slamanja patriotskih snaga. Rusija, a na Balkanu Srbija, pravoslavlje – to su glavne mete, kaže, za „Novosti“, Ćeranić, podsećajući da se radi o metodama ratovanja za koje je u bivšem sistemu bio poznat naziv- specijalni rat.\n– Radi se o širokom spektru nevojnih metoda kojima se napada ciljana zemlja, finansijski udari, špijunaža, plasiranje dezinformacija. Hibridni ratovi se danas vode preko interneta uz upotrebu društvenih mreža, novih medija i kupovine uticaja u njima.\nJoš pre nekoliko meseci veb-sajt „Sajberskop“ objavio je da „sajber – ratnici“ stižu u Crnu Gore, sa ciljem da odbrane, između ostalog, izborni sistem u SAD od potencijalnog mešanja.\nTo je saopštio Timoti Haugh dodajući da se ta operacija, interno u američkom Ministarstvu odbrane naziva „sintetička tehnologija“.\nCilj tih aktivnosti je da se aktivno ometa i onemogući mešanje u izborni proces koje potiče iz zemalja poput Rusije, koju je američka obaveštajna zajednica označila u pokušaju mešanja tokom predsedničkih izbora 2016, objavio je „Sajberskop“.\nElitni tim američkih vojnih sajber eksperatakomandni centarPodgorica


Predsednik Vučić u Jagodini: Najava još jedne fabrike - najlepša vest - Radio televizija Pančevo\nPredsednik Vučić u Jagodini: Najava još jedne fabrike – najlepša vest\nEkonomija Srbija Vesti\n11. juna 2021. 12. juna 2021. 0205\nPredsednik Aleksandar Vučić izjavio je danas na otvaranju fabrike nemačke fabrike „Fišer automotiv sistems” u Jagodini, da je to velika stvar za taj grad, ali da je još lepša vest što je isti investitor najavio da bi u Jagodini trebalo da otvori još jednu fabriku.\n“Fišer je rekao da će u narednom periodu gledati da novu fabriku, fabriku tiplova smesti ne samo u Srbiju, već upravo u Jagodinu. To je velika vest za Jagodinu, Pomoravski okrug i celu Srbiju”, rekao je Vučić.\nOn je dodao da je će u tom pogledu investitor imati podršku države.\nTakođe, Vučić je dodao da je budućnost u porodičnim kompanijama.\nPosle obraćanja, prilikom zajedničkog fotografisanja svih zvanica, Vučić se lično Fišeru, na nemačkom jeziku, zahvalio na njegovoj pažnji i razumevanju.\nJagodina i ceo Pomoravski okrug imaće dobru budućnost, poručio je danas predsednik Srbije Aleksandar Vučić na otvaranju fabrike nemačke kompanije Fišer automotiv sistem u Jagodini, u kojoj će se proizvoditi autodelovi i dodatna oprema za automobile visoke klase.\nVučić je kazao da danas ne može da sakrije osmeh i yadovoljstvo, kao i u sličnim prilikama kada se otvaraju nove fabrike, jer sve što radi za građan, kže ima smisao upravo u takvim fabrikama.\nKaže da je još lepša vest što je isti investitor najavio da bi u Jagodini trebalo da otvori još jednu fabriku.\nPoručio je da će država dati podršku toj investiciji i dati za 10 odsto bolje uslove od svih drugih zemalja.\n“Daćamo 10 odsto bolju ponudu od drugih, bolje uslove i u subvencijama i u infrastrukturnim radovima, tako da trošite vreme i idete u druge zemlje da pregovarate”, poručio je Vučić predstavnicima nemačke kompanije.\nKazao je da je će se tako zaposliti još ljudi iz svih okolnih mesta oko Jagodine, iz Pomoravskog i Šumadijskog okruga.\nVučić je istakao da je kao predsednik vlade doveo prvu nemačku firmu u Srbiju Dr Oetker i da se tada nadao da to neće biti i poslednji nemački investitor kojeg je doveo u našu zemlju.\nU početku su nemačke kompanije zapošljavale u Srbiji oko 17.000 ljudi, a sada 70.000, istakao je predsednik Vučić dodajući da je od tada došlo mnogo nemačkih kompanija, kao i da sve više nemačkih investitora dolazi u zemlju, jer mogu da računaju na dobre radnike koji će napraviti vrhunski proizvod.\nDaćemo sve od sebe da ekonomski napredujemo, poručio je Vučić i izrazio očekivanje da ćemo uspeti da iskoristimo visoke proizvodne cene u mnogim zapadnim evropskim zemljama i da ćemo privući investitore iz Nemačke zbog stabilnosti koju imamo i dobre radne snage.\nTako se podstiču investicije, izvoz i potrošnja, što znači veći rast i uspeh Srbije, rekao je Vučić.\nPredsednik kaže da MMF očekuje rast BDP-a Srbije od šest odsto, a da on očekuje da će taj rast biti veći od sedam odsto, uprkos visokoj bazi od prethodne godine.\nPoručio je da u Srbiju treba da se vrate i zanatlije, tesari, bravari… i da moramo da imamo više dece, jer bez dece nećemo imati ni budućnosti.\nVučić je naglasio da je budućnost u porodičnim firmama i izrazio očekivanje da će Srbija imati više takvih preduzeća, kao što je nemački Fišer.\n“Zato treba da se naučimo nemačkoj disciplini, japanskoj štedljivosti i uz srpsku kreativnost da budemo najbolji u Evropi”, poručio je Vučić.\nPoželeo je nemačkom investitoru veliki profit, a radnicima dobre plate i sigurnu\nUdovičić čestitao Kukolju na srebru\nPredsednik Vučić: Svaka ideja kompromisa ubijena, ali spremni smo za razgovor\nKatarina Popović 1. februara 2020. 1. februara 2020.\nPolaznici Akademije mladih lidera u Pančevu\nKatarina Popović 31. maja 2020. 31. maja 2020.\nKonferencija za novinare Predsednika Republike\nJasmina Petkovic 21. marta 2020. 20. oktobra 2020.


Parada neshvaćenih poruka\nOcene koje su se poslednjih dana često mogle čuti od predstavnika vlasti, većeg dela nevladinog sektora, ali i zvaničnika EU, kako će održavanje „Parade ponosa“ u Beogradu poslati poruku da je Srbija dostigla određeni (visok) nivo poštovanja ljudskih prava i tolerancije, pokazale su se kao diletantske. Parada ponosa poslala je nekoliko poruka o Srbiji, a ni jedna, na žalost, nije pozitivna.\nIzgleda da su bili u pravu oni koji su predlagali da se “Parada ponosa” nazove “paradom srama” jer su zbivanja na beogradskim ulicama jedna velika sramota. Ne zbog javnog slavljenja homoseksualizma, već zbog toga što su svi akteri parade (organizatori, vlast, protivnici parade) znali šta će se dogoditi, a ipak su tvrdoglavo “učinili sve” (omiljena fraza naših ministara) da se očekivani scenario realizuje do kraja.\nNormalnom umu je neshvatljivo da najednom (u poslednjih par godina) relativno mali broj homoseksualaca u Srbiji toliko snažno insistira na uličnom reklamiranju svoje seksualne opredeljenosti, da se evropejstvo Srbije ocenjuje prema uspehu održavanja gej parade, a da protivnici parade, koji se navodno zalažu za zaštitu tradicionalnog morala, svoje nezadovoljstvo ispoljavaju mržnjom, nasiljem, podmetanjem požara i sukobima s policijom.\nNa “Paradi ponosa” pojavilo se oko hiljadu građana, od kojih je bar stotinak poznatih heteroseksualaca koji su došli da podrže paradu iz neseksualnih pobuda. Ta mala grupa ljudi izvela je na ulice glavnog grada pet-šest puta više policajaca sa hamerima, konjicom, suzavcem i ostalim borbenim sredstvima, kao i nekoliko hiljada huligana koji su u “Paradi ponosa” našli povod i opravdanje za ispoljavanje svoje ekstremne agresivnosti. Pogrešno je, ipak, zaključiti da su homoseksualci, kao prvi akteri u ovom lančanom procesu, jedini ili najveći krivci za haos koji je nastao u Beogradu. Oni su lokalna filijala veoma moćnog svetskog gej lobija i ubeđeni su da se bore za pravu stvar. Nisu ni “rušitelji Beograda” najveći krivci za sramotu koja nam se dogodila. Huligani koji su izašli na ulice da “razbiju pedere” takođe su ubeđeni da se bore za prave vrednosti. To su ekstremisti kojih ima u svakom društvu, s kojima se treba kontinuirano obračunavati, ali ne samo represijom, već i opštim društvenim napretkom koji smanjuje broj nezadovoljnih i agresivnih građana. Treći akter “Parade ponosa”, društveno najmoćniji, a time i najodgovorniji za ono što se dogodilo u Beogradu je - vlast. Pritisnut od strane EU partnera da se parada homoseksualaca mora održati (Ivica Dačić nedavno izjavio da je održavanje te parade tema svakog sastanka sa zvaničnicima EU, a prisustvo Vensana Dežera na paradi je to potvrdilo), a verovatno i finansijski stimulisan od strane gej lobija, režim Borisa Tadića odlučio je da ove godine ne bude promišljen kao prošle, kada je neutralnim stavom prema paradi nagnao organizatore da od nje odustanu. Vlast je ovog puta faktički bila suorganizator parade. Izvesna budžetska sredstva data su za njenu organizaciju. Republički ministar se stavio na čelo parade (i prigodan govor održao). Režim saobraćaja u Beogradu promenjen je još dan pre parade, a ogroman broj policajaca se rasporedio na ulicama, što nije bio slučaj ni kada su dolazili predsednik Rusije i potpredsednik SAD. Režimski mediji su izveštavali o “Paradi ponosa” kao o sajmu cveća. Sve u svemu, vlast je ignorisala negativno mišljenje većine građana Srbije o manifestaciji koju će homoseksualci organizovati, bila je njen suorganizator, i time je ogroman broj ljudi dovela do revolta. Ako osam miliona ljudi u Srbiji ne podržava održavanje gej parade u Beogradu, i revoltirano je postupcima režima koji na razne načine pomaže organizatorima parade, logično je da će se na ulicama pojaviti osam hiljada onih koji svoj revolt znaju da iskažu samo pesnicama, kamenicama i molotovljevim koktelima.\n“Parada ponosa” nam je poručila da u Srbiji još nema građanske tolerancije kakva postoji u većini zapadnih zemalja. Poručila je i da se u Srbiji već dve decenije ne smanjuje zabrinjavajući broj ljudi sklonih nasilju svake vrste. Poručila nam je i da Srbija ima vlast koja je spremna da ignoriše stav većine građana i da ga podredi zahtevima koje isporučuju centri moći sa Zapada, što dovodi do situacija koje nas još više kompromituju u očima Evrope u koju želimo da se integrišemo.\nDa li je režim shvatio poruke koje je beogradska “Parada ponosa” poslala? Sudeći po prvim izjavama funkcionera i (represivnim) reakcijama državnih organa na ulične nerede - izgleda da nije. Vlast Borisa Tadića danas je videla samo huligane s kojima se treba obračunati. I ništa više. Zbog toga će verovatno vrlo brzo i snažno dobiti potvrdu da zakon akcije i reakcije nije samo lekcija iz fizike već i vrlo česta tendencija u društvenim procesima.


Radnici tvrde da im se direktor sveti, traže ostavku - Biznis Info\nYou are at:Home»Kompanije»Radnici tvrde da im se direktor sveti, traže ostavku\nRadnici tvrde da im se direktor sveti, traže ostavku\nBy BiznisInfo on\t 12/04/2019 Kompanije\nPred Direkcijom kompanije ArcelorMittal u Zenici, u četvrtak je održan protest radnika, nezadovoljnih zbog kašnjenja martovske plate, ali i odnosom aktuelnog rukovodstva kompanije prema Sindikatu i radnicima.\nOsnovni sindikalni zahtjev je isplata martovske plate, koja im nije isplaćena do roka propisanog zakonom i kolektivnim ugovorom. No protesti su eskalirali zahtjevom za smjenom generalnog direktora kompanije, Biju Naira, javio je Zenicainfo.\nČinjenica da je u srijedu uplaćena polovina iznosa, ne znači radnicima ništa. Predsjednik Sindikata ArcelorMittala, Zuhdija Kapetanović, ukazao je da o tome Sindikat nije ni obavješten, izrazivši sumnju da su razlog kašnjenja plata, kako je to uprava navela – problemi na tržištu metala.\n„Svaki kamion je unaprijed plaćen, a dnevno se drumom i željeznicom izveze roba u stotinu kamiona. Razlog je osveta generalnog direktora Sindikatu, zato što smo se prošle godine izborili za povećanje plata za šest posto i regres. Da je to tako, govori i selektivna isplata februarskih stimulacija, koju nisu dobili oni što kompaniji donose profit. Radnici za dva dana zarade svoje plate, a ostatak mjeseca rade za poslodavce“, izjavio je predsjednik Sindikata ArcelorMittala, Zuhdija Kapetanović.\nDodao je da je Sindikat protiv menadžmenta zbog kršenja kolektivnog ugovora podnio prijavu kantonalnoj i federalnoj inspekciji rada, najavljujući i tužbu protiv odgovornog lica – generalnog direktora ArcelorMittala Zenica.\nNajavljeno je da će protesti biti nastavljeni u petak popodne, kao i svakog dana dok se ne isplati cijela plata za mart.\nArcelor Mittal Biju Nair Zuhdija Kapetanović


Sastanak Golubović – Ikonen | Privredna komora Crne Gore\nPredsjednik Privredne komore Crne Gore Vlastimir Golubović i ambasador Finske sa sjedištem u Beogradu Perti Ikonen razgovarali su 20. septembra 2018. godine o mogućnostima razvoja poslovnih veza između ove dvije zemlje.\nSagovornici su se saglasili da bi se intenzivnija privredna saradnja Crne Gore i Finske pozitivno odrazila na robnu razmjenu između dvije države, koja je sada na simboličnom nivou, kao i investicije.\nPredsjednik Golubović je istakao da prostor za jačanje poslovnih odnosa postoji u prioritetnim oblastima razvoja crnogorske ekonomije, posebno u energetici. Prepoznato je interesovanje finskih kompanija za ulazak u energetski sistem Crne Gore, pa je tim povodom predsjednik Golubović informisao gosta da se očekuje raspisivanje tendera za izgradnju hidroelektrane na Komarnici, te o drugim investicionim projektima u ovom i ostalim sektorima.\nOn je naglasio spremnost Privredne komore da u saradnji sa Ambasadom Finske organizuje poslovni forum koji će povezati kompanije iz dvije države.\nPredstavio je ambasadoru crnogorsku ekonomiju, te organizaciju i aktivnosti Komore na unapređenju poslovnog ambijenta koje realizuje kroz blisko institucionalno partnerstvo sa donosiocima odluka. Govoreći o članstvu Komore u međunarodnim i regionalnim asocijacijama, poseban naglasak Golubović je stavio na rad Komorskog investicionog foruma, čiji će Stalni sekretarijat od naredne godine biti u Podgorici.\nAmbasador Ikonen je ocijenio da je to dobra vijest, te istakao kvalitetnu saradnju koju ima sa predsjednikom Upravnog odbora KIF-a Markom Čadežom, predsjednikom Privredne komore Srbije. Najavio je da će se 15. oktobra u Beogradu održati skup koji će povezati predstavnike komora Regiona i nordijskih zemalja.\nPrema njegovim riječima, 15 finskih kompanija posluje u Srbiji, dvije su zastupljene u našoj zemlji - KONE (liftovi) i Fortum (energetika), a postoji interesovanje finskih privrednika za učešće na tenderima koje raspisujemo.\nPredsjednik Golubović je potencirao ulogu Komore u reformi obrazovnog sistema i zalaganje za jačanje stručnog obrazovanja. Ambasador je izrazio zadovoljstvo zbog takvih aktivnosti Komore, naglašavajući da je upravo obrazovanje imalo ključnu ulogu u razvoju Finske.\nDomaćin je upoznao ambasadora da Privredna komora 25. i 26. oktobra 2018. organizuje osmu Regionalnu konferenciju o ekonomiji koja će, u godini proslave devet decenija postojanja najstarije poslovne asocijacije u našoj zemlji, imati poseban kvalitet, jer će među 600 učesnika biti visoki crnogorski, regionalni i evropski zvaničnici, predstavnici međunarodnih finansijskih institucija, najuspješniji privrednici i brojni drugi.


Severna Mitrovica: Mladić ubio brata i oca - Radio Kosovska Mitrovica\nRadi se o porodičnom nasilju. Lice sa inicijalima B.M rođen 1993. godine je osumnjičen da je ubio oca i brata. Preminula su lica sa inicijalima B.U i B.M, potvrdio je portparol policije za region sever Branislav Radović.\n“27. maja oko 5.55h u porodičnom stanu u Kralja Petra I u Severnoj Mitrovici pod još uvek nerazjašnjenim okolnostima došlo je do slučajeva teškog ubistva. Radi se o članovima uže porodice. Osumnjičeni je uhapšen i pod kontrolom je policije. Uviđaj se sprovodi pod nadzorom tužioca Osnovnog suda u Mitrovici. Regionalna istražna jedinica preduzima sve neophodne mere u cilju rasvetljavanja motiva ovog krivičnog dela” rekao je Radović.\nDežurni hirur u bolnici u mitrovici Gojko Igrutinović rekao je za Kosovo onlajn da je stariji muškarac doveden u bolnicu u stanju šoka i da je umro u operacionoj sali.\n“Primetni su bili ubodi oštrim predmetom, on je doveden sa povredama jetre, želuca i pankreasa”, rekao je Igrutinović.\nRadio Mitrovica saznaje da su ubijeni nekadašnji sudija, rukovodilac Odeljenja Apelacionog suda u Severnoj Mitrovici, prethodno viši javni tužilac Milan Bigović i njegov sin.


NSinfo: Putevi u Novom Sadu uglavnom prohodni - moguća kašnjenja GSP\nPutevi u Novom Sadu uglavnom prohodni - moguća kašnjenja GSP\nNovosadske saobraćajnice prvog prioriteta i deo drugog prioriteta\nsu potpuno prohodne, ali ekipe Zimske službe JKP "Put" trenutno stoje jer zbog velikog minusa so ne može da deluje.\nKako navode u Zimskoj službi, saobraćaj se svuda odvija usporeno, nešto je usporeniji na sremskoj strani grada, na padinama Fruške gore, ali nema podataka o zastojima. Za sada je najkritičnije na trotoarima jer pešaci nailaze na neočišćen sneg i led pa je potreban oprez i odgovarajuća obuća.\nPodsetimo, za čišćenje trotoara zaduženi su građani koji bi trebalo da očiste ispred svojih objekata. Za one koji ne budu ispoštovali ovu odluku, predviđene su kazne i do 50 hiljada dinara.\n"U ulicama koje mi održavamo saobraćaj se odvija nesmetano i bez zastoja. Sinoć se radilo, jutros smo posuli so na sve saobraćajnice prvog prioriteta i deo drugog prioriteta, posebno na Fruškoj gori gde je najkritičnije. Sve ostale saobraćajnice danas ne možemo da radimo jer je ovo izuzetno jak mraz, ali čim popusti odmah ćemo se aktivirati", navodi Etinski za 021.rs.\nPortparolka GSP-a Snežana Jaković navodi za 021.rs da se ne očekuju problemi u prevozu, ali da mole građane za razumevanje zbog eventualnih kašnjenja.\n"Zbog vremenskih neprilika saobraćaj je usporen i otežan. Ima manjih odstupanja od reda vožnje, ali nema planskih otkazanih polazaka osim za Grabovo, Sviloš i Lis. Autobusi idu redovno do Popovice i drugih naselja na sremskoj strani grada", kaže Jaković za 021.rs.


Uvek je Srbija bila spremna da pomogne svim narodima koji žive u našem okruženju i to smo potvrdili isporukom vakcina zemljama Zapadnog Balkana.\nZa razliku od BIH, Crne Gore i Makedonije Srbija je uspela da očuva dobre kontakte na Istoku i to je rezultiralo time da smo danas prvi u Evropi po stopi imunizacije.\nDoniranje 10000 doza vakcine BIH, kao i prethodne isporuke Crnoj Gori i Makedoniji, je hvale vredan gest predsednika Srbije.\nJoš jednom je Vučić potvrdio da je najsposobniji lider na Zapadnom Balkanu a verovatno i na celom Balkanu.\nSrbiji je u interesu da uspostavimo što bolje odnose sa svim državama regiona kako sa Republikom Srpskom tako i sa Federacijom BIH.\nLep gest od naseg predsednika Vucica kao i cele Srbije bilo bi lepo da smo svi u okruzenju prijatelji i da gledamo u buducnost nas i nase dece.\nDodik u Trebinju: Aerodrom se gradi, a bezbednosni događaji koji su uznemirili javnost biće prošlost\n"SPUTNJIK V" i dalje na aerodromu u Sarajevu: Vakcine će biti ocarinjene kad uvoznik dostavi dokumentaciju


Đurić: Nema pravde za srpske žrtve pred tuđim sudovima – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Đurić: Nema pravde za srpske žrtve pred tuđim sudovima\nBEOGRAD – Direktor Kancelarije za KiM Marko Đurić ocenio je kao sramnu odluku Specijalnog tužilaštva u Prištini da obustavi istragu o zločinima nad srpskim žeteocima 1999. u selu Staro Gracko kod Lipljana, dodajući da je siguran da građani Srbije zbog toga osećaju tugu i gnev.\nU saopštenju dostavljenom medijima Đurić navodi da su tom odlukom porodice i prijatelji “srpskih mučenika u Starom Grackom” umesto pravde, a na godišnjicu ovog strašnog zločina, dobili nepravdu i još jednu poruku da je Srbe u našoj južnoj pokrajini dozvoljeno ubijati.\n“Danas je definitivno pala zavesa u ciničnoj predstavi u kojoj su krvnici i njihovi pokrovitelji glumili da mare za one koje su pobili. Sada jasno vidimo da su i oni koji su, praveći se da tuguju, nepozvani polagali cveće na spomen obeležju srpskim stradalnicima u Starom Grackom isti kao i oni koji su spomen-ploču nedugo zatim oskrnavili”, poručio je Đurić.\nKako je naveo, ovaj tužni događaj samo potvrđuje da pravde za srpski narod i žrtve ne može biti pred tuđim sudovima, dok se istovremeno “zločinci bez ikakvog pardona puštaju da slobodno šetaju Kosovom i Metohijom i čak im se dozvoljava da se kandiduju za najviše političke funkcije.\nEuleks o otpuštanju Srba: Nije diskriminacija, nego -višak


Google i Bing potpisali sporazum o uklanjanju linkova za torrent sajtove iz rezultata pretrage\nOstale vesti, 22.02.2017, 00:30 AM\nUz koordinaciju vlade Velike Britanije, nosioci autorskih prava i dva trenutno najveća pretraživača postigli su dogovor i potpisali sporazum koji obavezuje kompanije Google i Microsoft na niže rangiranje linkova povezanih sa piraterijom u rezultatima pretrage.\nStrane koje su potpisale ovaj sporazum su Google, Microsoft, MPA (Motion Picture Association) i Britanska pornografska industrija (BPI).\nPretraživači su se saglasili da u rezultatima pretrage niže rangiraju ili uklone linkove koji vode do sajtova na kojima se krše autorska prava. Ovo uključuje linkove za preuzimanje torrenta, ilegalne filmove i muzičke streaming servise.\nNosioci autorskih prava će morati da označe linkove koji bi trebalo da budu sankicionisani.\nOni već imaju mogućnost da prijave sajtove na kojima se krše autorska prava, ali se to do sada dešavalo bez formalno potpisanog ugovora, a pretraživači su bili ti koji su odlučivali o tome da li će linkovi za takve sajtove biti niže rangirani ili uklonjeni iz rezultata pretrage.\nSamo BPI je poslala 450 miliona prijava, 183 Bingu i više od 274 miliona linkova Googleu.\nNosioci prava i pretraživači će takođe sarađivati i po pitanju unapređivanja rezultata pretrage promovisanjem sajtova na kojima korisnici mogu kupiti legitimnu verziju sadržaja, kao i na poboljšavanju automatskog dovršavanja kako bi se uklonili predlozi za upite koji mogu voditi do nelegalnog sadržaja.\nOno što je dovelo sve strane za pregovarački sto je i povećanje broja malvera i drugih pretnji bezbednosti koje su poslednjih godina širene preko piratskog sadržaja. Prema nekim podacima, na svakom trećem piratskom sajtu nalazi se neki opasan malver.\nBritanska vlada posredovala je preko Zavoda za intelektualnu svojinu, i Ministarstva za kulturu, medije i sport, kao i Kancelarije za komunikacije.\nSporazum važi jedino u Velikoj Britaniji, ali očekuje se da će on narednih godina postati validan i u drugim državama.\nSlično se dogodilo i sa odlukom o blokiranju torrent sajtova pomoću sudskih odluka i pravljenja nacionalnih blok listi, koja je postojala najpre samo u Velikoj Britaniji da bi se zatim ovo proširilo i na Australiju, Portugaliju, Tajland, Angolu, Maleziju i Rusiju.


Počela istraga u Ankari: Uhapšeno 14 pripadnika ID, građani i dalje protestuju | Banjaluka.net\nPočela istraga u Ankari: Uhapšeno 14 pripadnika ID, građani i dalje protestuju\nTurska vlada je danas formirala četvoročlanu komisiju za istragu eksplozija u Ankari u kojima je poginulo 95 ljudi.\nTurska novinska agencija Dogan javila je da je policija danas uhapsila 14 osumnjičenih pripadnika Islamske države u gradu Konja u centralnom delu Turske, ali nije jasno da li je to hapšenje povezano s jučerašnjim napadom.\nGrupa osumnjičenih, među kojima je i jedna žena, uhapšeni su u više istovremenih racija kuća.\nPremijer Ahmet Davutoglu izjavio je da postoje “snažni znaci” da su u pitanju samoubilački bombaški napadi, sugerišući da bi odgovorni mogli da budu Islamska država ili kurdski pobunjenici.\nNoseći velik transparent “znamo ko su ubice”, demonstranti su nakon jučerašnjeg terorističkog napada u Ankari izviždali turskog predsednika Redžepa Tajipa Erdogana i njegovu Stranku pravde i razvoja (AKP) koji su na vlasti od 2002 godine.\n“Erdogane ubico” i “mir će prevladati”, neki su od slogana koje su uzvikivali demonstranti na aveniji Istiklal, velikoj pešačkoj zoni u srcu evropskog dela grada.\nTokom dana je održano još sličnih skupova, u Dijibakiru je došlo do sukoba sa policijom koja je upotrebila suzavac. Protesti su održani i u Izmiru i Urfi te Vanu.\nU saopštenju vladinog centra za kooridinaciju krizama navodi se da je 160 ljudi povređenih u eksplozijma i dalje u bolnici, od kojih je 65 u teškom stanju.\nU dve eksplozije tokom demonstracija u Ankari poginulo je 95 ljudi, a više od 500 je zatražilo medicinsku pomoć.\nEksplozije su se desile u razmaku od nekoliko minuta, na razdaljini od oko 50 metara, ispred glavne železničke stanice, u trenutku kada se stotine ljudi okupljalo na protestu zahtevajući više demokratije i okončanje sukoba s kurdskim separatistima.\nPolicija je danas upotrebila suzavac da bi sprečila ljude da polože cveće na mesta eksplozije, tvrdeći da je istraga u toku. Među njima su bili i lideri prokurdske partije.\nKasnije je grupi od oko 70 ljudi ipak dozvoljeno da prođu u ograđeno područje da oju počast žrtvama.\nLjudi su zatim krenuli ka centralnom trgu Ankare, uzvikujući slogane protiv predsednika Redžepa Tajipa Erdogana, kojeg mnogi optužuju za porast nasilja u Turskoj.


Košare pre 20 godina: „Vojnici 53. graničnog bataljona koji su odrasli preko noći“ - Balkanska\nDevetog aprila, pre 20. godina odigrala se bitka na Košarama. Na Veliki petak 1999. godine pripadnici „Oslobodilačke vojske Kosova“, uz vazdušne napade NATO-a, započeli su ofanzivu na karaulu Košare i druge vojne položaje na srpsko-albanskoj granici. Tadašnji jugoslovenski vojnici su bili u znatno manjem broju, ali su, prema srpskim izvorima – uspeli da se odupru.\nNapad na Košare počeo je rano ujutru, kada su oko 1000 pripadnika OVK i vojnici Republike Albanije napali drastično manji broj pripadnika tadašnje jugoslovenske vojske na karauli Košare – oko 130, rekao je u emisiji Fokus na televiziji O2, komandant 53 graničnog bataljona, kapetan u vreme kada se odigrala bitka na Košarama, a danas pukovnik Duško Šljivančanin.\nPukovnik Duško Šljivančanin/Foto: O2, Printscreen\n„Zadatak graničara je bio da prime prvi udar i da zaustave agresora na državnoj granici i obezbede snagama iz dubine da dođu. I zaista, pripadnici 53. graničnog bataljona su izvršili taj zadatak“ kazao je ovaj pukovnik.\nHeroji – redovni vojnici\nKada je počela agresija 24. maja 1999. godine i kada sam se obratio vojnicima jedna od rečenica bila je da naš bataljon jedini u Vojsci Jugoslavije nema rezervne položaje. Da nas očekuju teški dani i želim vam ratnu sreću.“\nNa pitanje novinara „da li je takav zadatak da nema odstupanja dobio od državnog vrha“, kaže da je to posao graničara, kao i da nikakvo naređenje nije bilo potrebno da bi se branila državna granica.\nVoditelj televizije O2 Šljivančaninu se u jednom trenutku obratio sa opisom „ratni heroj“ na šta je komandant graničara rekao da on to nije, već da su to bili vojnici na redovnom vojnom služenju, a među njima i oni koji su dali živote na državnoj granici.\n„Bitka na Košarama počela 1997. ne 1999“\nOpisao je dešavanja koja su obeležila ovu bitku, ali i ono što joj je prethodilo.\nIako se u javnosti 9. april obeležava kao dan kada je počela bitka na Košarama, Šljivančanin je otkrio da se bataljon kojim je komandovao sa tim ne bi složio.\n„Kada biste pitali bilo koga, bilo iz 53. graničnog bataljona, uključujući i mene kao komandanta, reći će vam da bitka na Košarama nije počela 9. aprila 1999, već 1997. godine kada je došlo do sloma institucija u Albaniji, kada su opljačkani svi vojni magacini i kada je iznešeno oko 700.000 komada naoružanja koje je kasnije prebačeno na teritoriju Kosova i Metohije. Kada su sve karaule spaljene i kada su ustvari karaule kao graviter prema prostoru KiM-a postale, da kažemo tako, baze za ubacivanje naoružanja; 1998 godine teške borbe su vođene na celoj državnoj granici“.\nMeđutim, najjači udar usledio je upravo tog devetog aprila.\n„Napad je počeo u ranim jutarnjim časovima duž cele državne granice od tromeđe Srbije i Crne Gore do Paštrika su vršena demonstrativna dejstva i ujedno prema karauli Morina, a glavni udar je bio usmeren na karaulu Košare“ – svedoči Šljivančanin.\nOtkrio je i da njegov bataljon nije primetio da se priprema napad, tvrdeći da teren, kao i dužina granice koju su obezbeđivali nisu to omogućili.\n„Prvo, teren je takav, drugo bataljon je obezbeđivao – branio državnu granicu u dužini od 68 kilometara, i još 115 kilometara koliko je državna granica prema Albaniji, mogli ste očekivati taj napad“.\nU vreme kada se dogodio napad, u karauli Košare bilo je 130 vojnika, a isto toliko i u susednoj – Morina, dok je broj pripadnika protivničkih snaga, po proceni koju je izneo Šljivančanin, bio oko 1000 ljudi.\n„To su bile njihove jake snage, dakle, u prvom njihovom redu bili su pripadnici takozvane Oslobodilačke vojske Kosova, u drugom su bile regularne snage Republike Albanije, tu je prvih dana bilo više stotina, možda čak i do hiljadu, prema našim procenama, negde oko 800 možda je tog prvog dana bilo“.\nMeđutim, prednost tadašnje Vojske Jugoslavije, kako Šljivančanin navodi, je bilo to što su obezbeđivali ključne tačke.\n„Mi smo te ključne tačke branili i mi smo im u tom prvom naletu naneli gubitke i tu su oni stali, jednostavno nisu znali koje snage brane državnu granicu. Suština bitke na Košarama je da su pripadnici 53. graničnog bataljona, odnosno vojnici sa karaule Košare, levo vojnici sa karaule Morina, desno vojnici sa karaule General Pavle Ilić i Đeravica primili prvi udar, najteži udar, naneli agresoru gubitke, zaustavili ga na državnoj granici i dva dana držali državnu granicu, dok nisu stigle snage iz dubine.\nSnagama iz dubine, kaže, nije bilo lako da dođu do državne granice, dok broj vojnika koji je u to vreme bio na karauli Košare opravda tvrdnjama da je u to vreme „agresija na Jugoslaviju izvođenja u najtežim mogućim okolnostima – mi smo imali unutrašnju pobunu i spoljnu agresiju“.\n„Bataljonu je trebalo vremena da stigne, on se probijao, izvodio borbena dejstva, bio je neprestano pod dejstvom avijacije. I zaista treba napomenuti da je odmah reagovalo, sa isturenom komandom, mesto komande prištinskog korpusa, gde su nam uputili jednu četu vojne policije i artiljerisku podršku nam pružili“.\nNa pitanje novinara šta bi se dogodilo da su neprijateljske snage probile borbene linije, kao i koji je bio njihov cilj Šljivančanin odgovara:\n„Prvo za njih bi to bio veliki psihološki momenat, dalje, da međunarodnoj javnosti objave da oni imaju snage, da su krenuli u oslobođenje i da se taj koridor jednostavno širi“.\nŠljivančanin objašnjava da su najteži dani za vojnike 53. graničnog bataljona bili upravo ti prvi dani, dok se nije stabilizovao front.\n„Kada se stabilizovao front, takođe je bila teška borba, bila je rovovska borba. Niste mogli da menjate položaj, tada je avijacija besomučno tukla položaje graničara 125 brigade, njihovog drugog bataljona“.\nO moralu vojnika bataljona koji su tada branili granicu, sudi činjenica da niko nije dezertirao, kaže Šljivančanin, dodajući:\n„Osmog marta, neposredno pred bombardovanje, stiglo je u bataljon negde oko 250 vojnika iz niškog korpusa. Ja sam ih postavio na pistu i obratio im se, za to vreme sleteo je desno na pistu helikopter iz kojeg su iznosili ranjene i poginule, to je bio njihov prvi susret, niko od vojnika nije ništa pitao, ja sam se divio, to su vojnici koji su odrasli preko noći“.\nBitka na Košarama zvanično je započela 9. aprila, i nakon svakodnevnih ratnih dešavanja, završila se sa završetkom bombardovanja – 14. juna 1999. godine, kada se Vojska Jugoslavije, na osnovu Kumanovskog sporazuma sa snagama KFOR-a – povukla sa Košara. Ovaj komandant svedočio je da je izgubio 16 vojnika, a ukupan broj poginulih u bici iznosio je 108 vojnika, procenjujući da je poginulo i više od 200 pripadnika OVK-a.\nOva bitka biće upamćena kao jedna od onih sa najviše žrtava pripadnika VJ-a, ali i po tome što je, uprkos malobrojnom ljudstvu, vojska uspela da odbrani ceo rejon, zbog čega se njeni pripadnici – i preminuli i preživeli – u srpskoj javnosti nazivaju herojima. Šljivančanin je i više puta ponovio da je ostao gotovo neprimećen podatak u javnosti da je u napadu na tadašnju SRJ učestvovala i Republika Albanija sa svojom vojskom koja je napadala iza prvih linija OVK, dok sa druge strane nije postojao isti odnos prema ratu među samim članicama NATO-a, poput Grčke i Mađarske.\nTači odlikovao pripadnike 138. brigade „Herojima Kosova“\nSa druge strane, kosovski Albanci bitku na Košarama sagledavaju iz potpuno drugačijeg ugla, a oripadnike OVK takođe nazivaju svojim herojima. Ova borba zauzima jedno od centralnih mesta u obeležavanjima događaja iz rata na Kosovu u Prištini. Komemoracije povodom početka bore za Košare obeležavaju se svake godine.\nKosovski predsednik, Hašim Tači, poručio je juče na komemoraciji povodom dvadesetogodišnjice bitke za Košare da je ta bitka otvorila novo poglavlje u borbi OVK za slobodu, oslobođenje i kosovsku nezavisnost.\n„Danas obeležavamo 20 godina ove patriotske važne, istorijske, odlučujuće borbe za oslobođenje Kosova. Svi su bili ujedinjeni u redovima za slobodu, nezavisnost i oslobođenje. Svi smo bili ujedinjeni sa jednim ciljem, sa vizijom za konačno oslobođenje Kosova od više od jednog veka srpske vladavine“.\nTači je rekao i da ova i slične komemoracije sadrže „dostojanstvo i ponos, ali i bol i suze u očima svakog građana za one koji su dali živote za slobodu“. Dalje tvrdi da je na kosovu stradalo 13.500 civila „koje je ubila država Srbija“, a okupljene je pozvao da se „prisete oko 400 masakra širom Kosova i oko 20.000 žena koje je silovala srpska vojska i policija“.\nNa osnovu člana 138 kosovskog Ustava, taći je juče pripadnike 138. brigade „Agim Ramadani“ odlikovao ordenom „Heroj Kosova“.\nNa Kosovu stradalo 10.905 civila svih nacionalnosti\nPrema podacima Fonda za humanitarno pravo objavljenim u Kosovskoj knjizi pamćenja, između januara 1998. i decembra 2000. na Kosovu je ubijeno ili nestalo 13.517 ljudi. Od ovog broja, 10.415 žrtava su Albanci, 2.197 Srbi i 528 Romi, Bošnjaci i drugi nealbanci.\nTags: ALBANIJA, GRANIČARI, HEROJI, KARAULA, KOŠARE, KOSOVO I METOHIJA, NATO, UČK\nDalaj lama: Tibetanski duhovni lider u bolnici


Prva bušotina 2013. godine | 058.ba\nINFO – Do kraja godine preduzeće „Jadran – naftagas“ iz Banjaluke trebalo bi da definiše koordinate za prvu istražnu bušotanu nafte i gasa u Republici Srpskoj, a njeno bušenje je planirano za prvi kvartal 2013. godine, rekao je generalni direktor „Jadran – naftagasa“ Predrag Radanović.\nRadanović je rekao da „Jadran – naftagas“ do kraja godine planira da uloži oko pet miliona evra u seizmička istraživanja nalazišta nafte i gasa. On je dodao da je do sada u proces istraživanja, odnosno u 2D seizmička ispitivanja, investirano oko tri miliona evra, a do kraja 2014. godine, do kad je definisana faza istraživanja, biće uloženo ukupno oko 41 milion dolara.\nOn je za „Večernje novosti“ rekao da je „Jadran – naftagas“ 1. novembra prošle godine počeo proces istraživanja nafte i gasa na teritoriji Crpske obavljanjem regionalnih i detaljnih 2D seizmičkih istraživanja, koje za potrebe tog preduzeća izvodi „Kalinjingrad geofizika“.\nPrema njegovim riječim, primaran cilj 2D seizmičkih ispitivanja jeste jasno definisanje naftnogasnih potencijala Crpskoj. On je rekao da je plan za 2011. godinu potpuno ispunjen – obavljeno je 210 kilometara regionalnih 2D seizmičkih ispitivanja na istražnom prostoru Novi Grad – Doboj i 490 kilometara detaljnih 2D reflektivnih seizmičkih ispitivanja na istražnom prostoru Semberije (opštine Bijeljina, Ugljevik, Lopare i manjim delom Zvornik).\nDrugu fazu terenskih radova predstavljaju 2D reflektivna seizmička ispitivanja na teritoriji Posavine (opštine Šamac, Modriča, Donji Žabari i Pelagićevo). U okviru ovih istraživanja planirano je snimanje još 300 kilometara seizmičkih profila. Nakon obrade ovih podataka mogći će se definisati koordinate prve istražne bušotine na teritoriji Srpske, istakao Radanović.\nNa području Šamca juče je počelo istraživanje radi otkrivanja nalazišta nafte i raca, a seizmička ispitivanja će trajati dva meseca. Istraživanje koje sprovodi kompanija „Kalinjingrad geofizika“ iz Rusije, radi se na osnovu ugovora sa Društvom za istraživanje i proizvodnju nafte i gasa „Jadran-Naftagas“ iz Banjaluke i odobrenja Vlade Pepublike Crpske\nОзнаке: istraživanja, nafta


U subotu protest Ekološkog fronta na Trgu slobode | TV KANAL 9 NOVI SAD\nNaslovna EMISIJE U subotu protest Ekološkog fronta na Trgu slobode\nVIDEO K9: Ekološki front Novi Sad najavio je protest pod parolom "Za život, šume, vode i grad" koji će biti održan na Trgu slobode, u subotu 16. novembra, sa početkom u pet do 12 časova.\nCilj okupljanja je, prema rečima organizatora, da pošalju poruku nadležnima i javnosti, kao pojedinci, organizacije i inicijative koji su zabrinuti za životnu sredinu i uslove života u gradu i čitavoj zemlji.\nZahtevi Ekološkog fronta Novi Sad su moratorijum na izgradnju novih i rušenje svih do sada izgrađenih derivacionih malih hidroelektrana, osnaživanje nezavisnih i uticajnih inspekcijskih službi, obustava svih planskih dokumenata koji su na štetu gradu i života u njemu i puno učešće građana u urbanističkom planiranju grada, zatim izrada Katastra zelenila Grada Novog Sada, kao i potpuna zabrana ekonomske seče šuma u nacionalnim parkovima, a posebno NP “Fruška gora”.\nEkološki front Novi Sad je, kako je saopšteno, samoorganizovani i neformalni pokret koji okuplja i objedinjuje pojedince, nevladine organizacije i institucije u borbi za zaštitu životne sredine.\nNastao je sa ciljem da se postojeći ekološki i drugi pokreti ujedine i podrže jedni druge, kako bi u zajedničkoj borbi promenili trenutno neodrživo stanje u Srbiji i sprečili dalje nesavesno iskorištavanje prirode i njenih resursa.\nEkološki front Novi Sad čine Društvo mladih istraživača “Branislav Bukurov”, Združena akcija Krov nad glavom Novi Sad, Društvo za zaštitu i proučavanje ptica Srbije, Naučno – istraživačko društvo studenata biologije i ekologije „Josif Pančić“, Inicijativa građana ”Sačuvajmo Liman od betona”, Ne damo Livadicu!\nPrethodni tekst“Njegošev dan” u Matici srpskoj\nSledeći tekstPenzioneri sa najnižim primanjama u banjama o trošku grada


Reprezentacija Arhive - Stranica 31 od 53 - Admiral Bet SPORT\nAktuelno Evroliga Košarka NBA Reprezentacija\nAuthor Nemanja ĐorđevićPosted on 21. maja 2019. 13:00 21. maja 2019. 13:11\nVasilije Micić, reprezentativni srpski plejmejker, iza sebe ima najbolju sezonu u karijeri u Evroligi. Vasa je sa Andolu Efesom stigao do istorijskog finala elitnog takmičenja, gde je bolji bio...\nKalinić stao u odbranu Jokića: Potpuno ga razumem…\nAuthor Nemanja ĐorđevićPosted on 18. maja 2019. 19:07 18. maja 2019. 18:50\nNikola Kalinić, krilni igrač Fenerbahčea i reprezentativac Srbije, otvoreno je govorio za "Eurohoops" o eventualnom nastupu Nikole Jokića na predstojećem Svetskom prvenstvu. Najbolji srpski igrač, prva zvezda Denver Nagetsa...\nDoping test za Olimpijske igre i Lamar Odom – tu nije moglo da bude nešto normalno\nAuthor Dušan NinkovićPosted on 18. maja 2019. 18:25 18. maja 2019. 18:21\nZnali smo da se u profesionalnom sportu dešavaju razne stvari kako bi se izbegle doping kontrole. Ono što je Lamar Odom napisao u svojoj kolumni nismo mogli ni da...\nAuthor Marko KulićPosted on 16. maja 2019. 20:40 16. maja 2019. 20:40\nKako se bliže obaveze reprezentacije Srbije pred Svetsko prvenstvo, tako se sve više postavlja pitanje u kojem će sastavu naš nacionalni tim početi pripreme za Mundobasket. U sastavu selekcije...\nSlučaj "Jokić i reprezentacija" – šta kaže njegov otac? Ko daje poslednju reč?\nAuthor Marko KulićPosted on 15. maja 2019. 11:15 15. maja 2019. 11:26\nSada kad je sezona Nikolom Jokićem gotova, svi postavljaju pitanje hoće li se odazvati obavezama reprezentacije Srbije za Svetsko prvenstvo u Kini. Čovek koji sigurno najbolje zna njegovu trenutnu...\nJokić i dalje nije odlučio da li će igrati za reprezentaciju\nAuthor Marko ĐinđićPosted on 14. maja 2019. 13:33\nSrpski centar Nikola Jokić završio je učešće u NBA plej-ofu, nakon što su njegovi Denver Nagetsi poraženi u sedmoj utakmici polufinalne serije u Zapadnoj konferenciji. Neiskusni Nagetsi ispustili su...\nDresovima prizivamo da nam se ponove Indijanapolis, Atina i Barselona!\nAuthor Marko ĐinđićPosted on 14. maja 2019. 11:35 14. maja 2019. 11:15\nKošarkašku reprezentaciju Srbije u septembru očekuje Svetsko prvenstvo u Kini, gde brani srebrnu medalju. Kineska kompanija Pik proizvodi dresove za reprezentaciju Srbije, koji prvi put posle sedam godine neće...\nSrbija će imati i sudiju na Mundobasketu\nAuthor Marko KulićPosted on 30. aprila 2019. 11:15 30. aprila 2019. 11:15\nPored košarkaške reprezentacije Srbije koja brani srebrnu medalju osvojenu na prethodnom Svetskom prvenstvu, srpska košarka će tradicionalno imati i predstavnika u timu arbitara. Nakon Ilije Beloševića i Milivoja Jovčića,...


Back TURIZAM BANJE Uspešan nastup srpske delegacija na II Balkanskom Spa samitu u Turskoj\nčetvrtak, 11 oktobar 2012 09:34\nU skladu sa glavnom temom „Od tradicionalnih medicinskih tretmana u banjama do savremenih wellness&spa centara“, prezentacija našeg Udruženja predstavila je dvovekovni razvoj srpskih banja. Drugi predavač iz Srbije, dr Gorana Isailović (Visoka medicinska škola strukovnih studija u Beogradu), svojom prezentacijom autentičnog srpskog velnesa izazvao je brojna pitanja učesnika tokom celog samita.\nSadržaj svih 14 prezentacija, bio je izuzetno koristan za učesnike Samita, i uvereni smo da se mnogo toga može primeniti u Srbiji. Osim toga, posetom Turskoj, zaokružili smo upoznavanje sa banjama zemalja u okruženju. Upoznali smo status banja u Turskoj, unutrašnju organizaciju u njima, kao i medicinske i nemedicinske programe. Sada smo u mogućnosti da sagledamo stvarnu poziciju srpskih banja na evropskom tržištu, realnu vrednost medicinskog i nemedicinskog kadra, kao i održive pravce daljeg razvoja zdravstvenog turizma.\nUčešće na Samitu je iskorišćeno za studijske posete wellnes centrima u Izmiru i okolini, pogotovo banji Balčova (Agamemnonov grad), kao i istorijskim destinacijama (Efes i kuća device Marije). Kompletan utisak nakon četiri dana radnog druženja sa kolegama iz većine zemalja Balkana, potvrđuje opravdanost inicijative da se Balkan okupi oko ideje formiranja specifičnog zdravstvenog turizma – banja Balkana. Svoju punu opravdanost pokazao je trajni moto Samita, „Imamo zajedničku istoriju, hajde na napravimo zajedničku budućnost“.\nOrganizacioni komitet Samita (Turska, Srbija i Bugarska) formirao je četiri komisije, koje će na sebe preuzeti poslove vezane za standarde i balneologiju, klasterizaciju na nivou Balkana, hidrogeologiju i marketing. Takođe, dogovorena je i glavna tema III Samita, koji će se održati septembra 2013. godine u Bukovičkoj banji. Zbog dvovekovne tradicije srpske balneologije, Turska i Bugarska su predložile da se jedan dan posveti važnoj ulozi primene prirodnih lekovitih faktora u prevenciji i rehabilitaciji. Naše Udruženje je, sa zadovoljstvom, preuzelo obavezu da za sledeći samit animira i predstavnike Crne Gore, Bosne i Hercegovine, Republike Srpske, i Makedonije. Uz Rumuniju i Mađarsku, time bi se na Samitu okupile sve zemlje Balkana.\nTekst i snimci: Vladan Vešković


Bogićević: ''Postalo je neizdrživo!'' - Sportske.net\nBogićević: ''Postalo je neizdrživo!''\nDosadašnji trener fudbalera Borca Bogić Bogićević najavio je da odlazi iz Čačka zbog teške finansijske situacije u kojoj se klub nalazi.\nKiza zadovoljan, Bogićević podneo ostavku!Bogićević: "Zaslužujemo opstanak"JSL - Ko će u baraž sa Metalcem?Partizan zvao zvezdaša Krunića!JSL - Gostima ni mrvice, Spartak "na penale" dobio Donji Srem!\nIskusni trener je dodao da nije dobio ponudu za angažman u drugom klubu.\n"Nismo primili platu sedam meseci, ovu godinu smo nekako izgurali, borili se kako smo znali i umeli, ali ja više nemam strpljenja ni nerava. Situacija je postala neizdrživa", rekao je Bogićević novinarima.\nBorac je juče odigrao nerešeno 3:3 protiv Partizana u poslednjem kolu domaćeg šampionata i tako opstao u Super ligi Srbije.\nBogićević je tu utakmicu ocenio kao "tešku, ali i dobru utakmicu za kraj sezone".\n"Mislim da je ovo jedna od najboljih igara Borca ovog proleća. Mi smo igrali pod velikim pritiskom, ali smo uspeli da postignemo tri gola i mislim sasvim zasluženo ostvarimo cilj.\nČestitam igračima koji su u dosta teškim uslovima izborili opstanak i možemo biti ponosni na ono što smo uradili u proteklim mesecima. Drago mi je da smo remizirali sa najboljim timom u ligi i ostvarili cilj u mojoj verovatno poslednjoj utakmici na klupi Borca", rekao je Bogićević.\nBogićević (60) je rođen u Čačku, do sada je trenirao više fudbalskih klubova među kojima su Donji Srem i Javor, a od novembra 2013. godine trenirao je čačanski Borac koji je sa njim ušao u Super ligu Srbije.


Crna Gora: Od početka godine podignuto 784,5 miliona evra kredita\n04.10.2018. / 9:40\nPODGORICA, U crnogorskim bankama ove godine podignuto je ukupno 784,5 miliona evra kredita, uz prosječnu kamatnu stopu od 6,42 odsto na godišnjem nivou, podaci su Centralne banke Crne Gore.\nSamo u avgustu odobrena su 83 miliona evra kredita, od čega 64,8 miliona na period duži od godinu. Od tog iznosa, domaćinstva su se zadužila 39,4 miliona, a različita pravna lica 43,7 miliona evra.\nPrema namjeni, banke su odobrile čak 27,8 miliona evra gotovinskih kredita, za likvidnost obrtnih sredstava u vrijednosti 21 milion evra, te za ostale namjene 22,1 milion evra.\n“Građani su se najviše zadužili upravo kroz gotovinske, odnosno nenamjenske kredite, i to 26,1 milion evra. Za kupovinu ili adaptaciju stambenog prostora kreditirani su sa 5,1 milionom evra, dok su za neprecizirane namjene pozajmili još 4,9 miliona evra”, navodi se u podacima Centralne banke.\nPravna lica su najviše kreditirana za likvidnost obrtnih sredstava, i to kreditima vrijednim 21 milion evra. Za kategoriju ostalih potreba pomogli su se pozajmicama od 17,2 miliona evra, dok su se za refinansiranje obaveza koje od ranije imaju prema drugim bankama zadužili 2,1 milion evra.\nNajveću cijenu pozajmica plaćaju oni vrlo rijetki koji realizuju investicione programe i odluče da novac vrate za manje od godinu, uz kamatnu stopu od 15,9 odsto. Srna\nTagovi: centralna bankacrna goraizborkrediti


Čović: Dogovor o Izbornom zakonu do 17. decembra ili sporazum ne važi\nFoto: Arhiva NN | Čović: Dogovor o Izbornom zakonu do 17. decembra ili sporazum ne važi\nMirsada Lingo Demirović 16.09.2020 15:07\nSARAJEVO - Dragan Čović, lider HDZ-a BiH, rekao je danas novinarima da su njegova očekivanja od sastanka sa Bakirom Izetbegovićem, liderom SDA ispunjena.\nDodao je da potpisnici sporazuma imaju obavezu da do 17. decembra ove godine implementiraju ono što su potpisali, kada je u pitanju Mostar i Gradsko vijeće, a onda iduće godine u Parlamentu završiti priču o Izbornom zakonu.\n"Kolega Izetbegović se zalaže za pristupom rješavanja problema, imenovanjem ministara u Vladi FBiH. Čini mi se da postoji i dalje jedan stav SDA da se dogovaramo, ali da se ne dogovorimo", rekao je Čović.\nGovoreći o imenovanju rukovodstva OBA Čović je rekao da ako se već predlaže rukovodstvo da se onda predlaže čitav paket.\n"Što se tiče imenovanja direktora OBA ja sam za to da se imenuje po zakonskim standardima, a ne onako kako smo imenovali CIK", rekao je Čović.


Beta 8. februara 2021. 20:55\nAmerički predsednik Džozef Bajden poručio je u čestitki povodom Dana državnosti Srbije da bi „medjusobno priznanje Kosova i Srbije trebalo da bude centralni element trajne normalizacije odnosa“, jednako kao što je i 2019. učinio tadašnji predsednik SAD Donald Tramp.\nTo je danas na Tviteru objavila ambasada SAD u Srbiji, negirajući na taj način tvrdnje da je u Bajdenovoj čestitki za Dan državnosti „prvi put poslata poruka u kojoj se apostrofira buduće rešenje kosovskog problema medjusobnim priznanjem Srbije i Kosova“ na šta su reagovali i najviši srpski zvaničnici.\n„Ostajemo nepokolebljivi u podršci cilju Srbije u pogledu evropskih integracija i pružamo vam podsticaj da i dalje preduzimate teške korake ka postizanju tog cilja – uključujući uvodjenje neophodnih reformi i postizanje sveobuhvatnog sporazuma o normalizaciji sa Kosovom, koji je fokusiran na medjusobno priznanje“, navodi se u čestitki koju je ove godine na Dan državnosti Bajden uputio predsedniku Srbije Aleksandru Vučiću.\n„SAD ostaju nepokolebljive u podršci vašoj posvećenosti da produbite regionalnu saradnju, a naročito vašim zalaganjima ka normalizaciji odnosa sa Kosovom. Dok je na stranama da postignu dogovor koji obe mogu da podrže, smatramo da bi uzajamno priznanje trebalo da bude centralni element trajne normalizacije odnosa. Takav istorijski dogovor, sa uzajamnim priznanjem u svojoj suštini, izgradio bi put za ciljeve evrointegracije Srbije i ekonomski rast“, navodi se u čestitki predsednika Trampa iz 2019.


Ekskluzivno: Istina o Severininom novom dečku\nNovi dečko Severine Vučković, srpski biznismen Milan Popović, uradio je popularnoj pevačici natalnu kartu čim ju je upoznao. Milen nije sin Titovog generala, kako se pisalo, rođen je u Vršcu u porodici srednjeg staleža i osim u Beogradu i Majamiju ima i nekret\nMilan je izuzetno sujeveran i na astrološkim aspektima zasniva čak i poslovne planove, ali čim je utvrdio da je Severina rođena u znaku Bika, kao njegova bivša devojka Katarina Šišmanović, odlučio je da pruži šansu novoj ljubavi. Njegova lična astrološkinja predvidela mu je da će biti srećan u vezi sa poznatom ženom u ovom znaku.\nPopović je inače rođen 10. decembra 1965. godine, a Severinu je upoznao kada mu je pevala i na proslavi 45. rođendana na Adi Ciganliji. Nakon proslave rođendana, pojavio se i u klubu Teatro, gde je samo za sebe zakupio separe tik pored bine na kojoj je Vučkovićeva pevala.\nMilan je rođen u Vršcu, a do svoje osamnaeste godine živeo je u Pančevu odakle se preselio kod oca u Švajcarsku. Njegov pokojni otac nije bivši Titov general Jovo Popović, kao što tvrde pojedini portali, već čovek po imenu Aleksandar, koji ga je i uveo u svet biznisa. Milan je tokom života u Švajcarskoj radio sa ocem u firmi koja je poslovala sa Rusima, i tako je počeo njegov proboj na tržište bivšeg SSSR-a. Osim stana u Majamiju, i prostranog pentahusa u Beogradu, smeštenog iznad TC Plaza, ima i vilu na Kipru i nekretninu u Londonu.\nUprkos pričama da su Severina i Milan trenutno u Majamiju, slavni par je sinoć viđen u Zagrebu.\nTAGOVI: LjubavSeverina VučkovićMilan Popović


Tema: Dejan Šoškić\nKostić: Srbija ima novac u nepotrebnoj državnoj imovini\nPredsednik MK grupe Miodrag Kostić ocenio da novca u Srbiji ima i da se on nalazi u nepotrebnoj državnoj imovini.\nŠoškić: Prenaglašena zabrinutost za dinar\nGuverner Narodne banke Srbije (NBS) Dejan Šoškić ocenio je da je zabrinutost zbog stabilnosti dinara "prenaglašena", ističući da Narodna banka devizne rezerve troši racionalno.\nŠoškić: Nisu tačni navodi o smanjenju deviznih rezervi\nGuverner Nardone banke Srbije Dejan Šoškić izjavio je danas da je nivo deviznih rezervi isti kao što je i bio sredinom decembra i da nisu tačni navodi, koji su se pojavili u domaćim medijima, da se one smanjuju.\nNBS: Ne dozvoliti zastoj u pregovorima sa MMF-om\nNarodna banka Srbije apelovala je danas da se učine dodatni napori radi postizanja dogovora i nastavka aranžmana Srbije sa Međunarodnim monetarnim fondom.\nGuverner Narodne banke Srbije Dejan Šoškić ocenio da ulazak državne razvojne banke na finansijsko tržište Srbije može da doprinese padu kamata na kredite privredi.\nŠoškić: Sledeća godina će biti izazovna\nGuverner Narodne banke Srbije Dejan Šoškić je danas izjavio da će 2012. biti izazovna godina i da će za Srbiju biti najvažnije da li će biti ostvaren planirani ekonomski rast od 1,5 odsto i šta će se dešavati na međunarodnom finansijskom tržištu.\nNovčanica od 2.000 dinara u opticaju od 30. decembra\nNovčanica od 2.000 dinara, na kojoj je lik naučnika Milutina Milankovića, biće u opticaju od 30. decembra 2011, najavio guverner Narodne banke Srbije Dejan Šoškić.\nPad inflacije u Srbiji i smanjivanje referentne kamatne stope doprineće daljem smanjivanju nivoa kamatnih stopa u Srbiji, što će imati pozitivan uticaj na ekonomsku aktivnost i zaposlenost, izjavio je danas guverner Narodne banke Srbije Dejan Šoškić.


Vasiću i Beđiku nova evropska bronza, trijumg Marjanovića u B finalu skifa\nVasiću i Beđiku nova evropska bronza, trijumf Marjanovića u B finalu skifa\nPartizanovi reprezentativci Miloš Vasić i Nenad Beđik posle godinu dana pauze vratili su se na evropsko postolje. Naš čamac je u finalu Evropskog prvenstva za seniore, koje je u nedelju, 28. maja 2017, završeno u češkim Račicama, osvojio bronzanu medalju u dvojcu bez kormilara i tako doneo Srbiji deseto evropsko odličje u ovoj disciplini. U sjajnom završnom okršaju na Regatnoj stazi u Račicama Vasić i Beđik, koji su pre dve godine u Poznanju prvi put zajedničkim snagama došli do evropske medalje, osvojivši, takođe, bronzu, postigli su rezultat 6:27.68. Novi evropski prvaci postali su Italijani Lodo i Vićino (6.22.58), osvajači olimpijske bronze u četvercu bez kormilara, dok je srebro pripalo Francuzima Valentinu i Teofilu Onfreju (6:25.96). Sedmi iz Rija, Česi Podražil i Helešik, kroz cilj su prošli četvrti (6:29.21), Britanci Davson i Rositer, pobednici Svetskog kupa u Beogradu pre tri nedelje, bili su peti (6:30.46), a Holanđani Van der Herik i Vulings šesti (6:30.57).\n– Presrećni smo što smo posle raznih pehova u 2016. u ovoj sezoni ponovo počeli da osvajamo medalje na najvećim svetskim takmičenjima, što smo uostalom činili 2015. Posle srebra na Svetskom kupu u Beogradu stigli smo i do evropske bronze u Račicama. Zadovoljni smo kako smo izveslali finalnu trku. Pružili smo svoj maksimum, što je u ovom trenutku bilo dovoljno za treće mesto. Sa velikim motivom i samopouzdanjem nastavljamo da radimo još jače s željom da budemo još bolji. Napravili smo sjajnu atmosferu. Ceo tim oko nas, na čelu sa trenerom Ilićem, funkcioniše na najvišem niovu i s optimizmom očekujemo predstojeće izazove u ovoj sezoni – rekao je Vasić, kome je ovo treće evropsko bronzano odličje, drugo u dvojcu bez kormilara sa Beđikom (ima i bronzu u četvercu bez kormilara iz 2012).\n– Podigli smo nivo našeg veslanja u odnosu na Svetski kup u Beogradu, ali smo sada imali mnogo jaču konkurenciju. Italijani, osvajači olimpijske bronze u četvercu bez kormilara, pokazali su da su dominantni u ovom trenutku. Sa novom posadom Francuske smo bili uz rame sve do finiša kada su bili bolji i zasluženo stigli do srebra. Za viši plasman možda nam je nedostajao bolji start jer smo u prvih 500 metara zaostali za konkurencijom više nego što smo smeli, a na ovom segmentu ćemo poraditi u narednom periodu. Sve u svemu prezadovoljni smo što smo se vratili na evropsko postolje posle petog mesta prošle godine u Brandenburgu – istakao je Beđik.\n– Čestitam Milošu i Nenadu na velikoj borbi i na novoj evropskoj medalji. Ponovo su pokazali da pripadaju samom vrhu svetskog veslanja, a siguran sam da izdanje u Češkoj nije njihovo najbolje i da imaju mnogo prostora za napredak do Svetskog prvenstva krajem septembra u SAD – kazao je Nebojša Ilić, trener dvojca bez kormilara i šef stručnog štaba našeg Kluba, i dodao – Ovom prilikom se zahvaljujem svima koji su doprineli novom, velikom, uspehu srpskog veslanja na međunarodnoj sceni – svom prvom saradniku Aleksandru Ivkoviću, doktoru Milanu Babiću, fizioterapeutima Vladi i Marku, kao i svim ostalim stručnjacima koji učestvuju u radu nacionalnih selekcija.\n– I Marko je nastupom i sedmim mestom u Račicama pokazao da je trenutno među najboljim skifistima na međunarodnoj sceni, tim pre što mu je ovo prva sezona u ovoj disciplini. U polufinalu je imao kiks, a da je tada po sredi bio samo malo lošiji dan dokazao je perfektnom trkom u B finalu gde je “tukao” osvajača Svetskog kupa, Švajcarca Stalhbergera, od koga je u Beogradu izgubio za više od dve sekunde – smatra Marjanovićev trener Ilić.\n– Šampionat u Račicama teškom četvercu je, između ostalog, bio važan test za ovogodišnje Svetsko prvenstvo za seniore do 23 godine za koje pripremamo Beđika, Đerića i Lazića. U B finalu su imali direktan duel sa posadama koje će im biti potencijalni rivali u julu u Plovdivu. Imali su jako dobru trku. Prvih 1.000 metara su izveslali po planu, u trećoj četvrtini su pokazali malo nesigurnosti, ali su u finišu bili najbolji do sada. Prošli su kroz cilj ispred posada seniora B Litvanije i Švajcarske, što je lep nagoveštaj. Izgubili su od Nemačke, koju, takođe, čine mlađi seniori, i koja je u Češkoj pokazala da će biti jedan od najozbiljnijih favorita za svetsko zlato u Plovdivu – kazao je Aleksandar Ivković, trener četverca bez kormilara i prvi trener našeg Kluba.